title: Pipestonen vesitorni

text: Pipestonen vesitorni on noin 40,2 metriä (132 jalkaa) korkea käytöstä poistettu vesitorni Pipestonen kaupungissa Pipestonen piirikunnassa Minnesotan osavaltiossa Yhdysvalloissa. Tornin halkaisja on 7,6 metriä (25 jalkaa) ja vesitilavuus oli noin 568 kuutiometriä (noin 150 000 nestegallonaa). Amerikkalaisen arkkitehti L. P. Wolffin suunnittelema vesitorni rakennettiin vuosina 1920–1921, ja se restauroitiin vuonna 1990. Vesitorni oli käytössä vuoteen 1976 saakka, jolloin sen korvasi uusi, isompi vesitorni. Vesitorni pääsi vuonna 1980 National Register of Historic Places-rekisteriin.


title: Teemu Henritius

text: Teemu Miikkael Olavi Henritius (s. 20. huhtikuuta 1993 Helsinki) on suomalainen jääkiekkoilija, joka pelaa SM-liigajoukkue Mikkelin Jukureissa. Hän on pelipaikaltaan keskushyökkääjä, mutta osaa pelata myös laidassa. Henritius on pelityyliltään kahden suunnan hyökkääjä.


title: Teemu Henritius

text: Henritius on Jokereiden kasvatti. Hän oli kaudella 2008–2009 joukkueen C-nuorten paras maalintekijä SM-karsinnoissa 16 osumallaan ja paras pistemies kevään 2009 pudotuspeleissä tehoilla 6+6=12. Henritius voitti kauden päätteeksi Suomenmestaruuden.


title: Teemu Henritius

text: Kaudella 2011–2012 Henritius debytoi miesten peleissä; hän pelasi kahdeksan Mestis-ottelua Kiekko-Vantaassa tehopistein 1+3=4 sekä yhdeksän runkosarja- ja kolme playoff-ottelua Jokereiden SM-liigajoukkueessa tehden kaksi syöttöpistettä. Henritius teki SM-liigadebyyttinsä 27. joulukuuta 2011 vieraissa Rauman Lukkoa vastaan. Hän voitti kauden päätteeksi SM-pronssia. Suurimman osan kaudestaan Henritius pelasi kuitenkin Jokereiden A-nuorissa, joiden paras syöttäjä ja toiseksi paras pistemies hän oli tehoilla 11+37=48. Kevään 2012 pudotuspeleissä Henritius oli Jokereiden paras syöttäjä kuudella syötöllään. Hän voitti kauden päätteeksi A-nuorten SM-hopeaa. Helmikuussa 2012 Henritius teki kaksivuotisen jatkosopimuksen Jokereiden kanssa.


title: Teemu Henritius

text: Kausi 2012–2013 Henritiuksella alkoi ikävästi, sillä hänen akillesjänteensä katkesi kauden toisessa ottelussa. Henritiuksen on ennustettiin palaavan kaukaloihin vasta kevätkauden puolella, mutta hän ei pelannut enää loppukaudella. Henritius pelasi ennen loukkaantumistaan myös kolme nuorten maaottelua. Myös kausi 2013–2014 hänellä meni loukkaantumisten takia pilalle. Henritius pelasi Jokereissa kaksi ET-ottelua, mutta runkosarjassa hän pelasi ainoastaan lainalla Kiekko-Vantaassa. Kaudeksi 2014–2015 Henritius siirtyi try-outille SM-liigan nousijajoukkue Vaasan Sportiin. Syyskuun 2014 lopulla hän sai 1+1-vuotisen jatkosopimuksen Sportiin. Henritius teki liigauransa avausmaalin 20. tammikuuta 2015 vieraissa Porin Ässiä vastaan. Hänen varsinainen tulokaskautensa toi kaikkiaan 51 runkosarjaottelussa tehot 2+7=9.


title: Teemu Henritius

text: Henritius siirtyi kaudeksi 2015–2016 vuoden mittaisella sopimuksella Mestis-joukkue Mikkelin Jukureihin. Hän oli joukkueen ja koko Mestiksen kolmanneksi paras pistemies tehoilla 17+37=54. Henritius voitti myös koko sarjan tehotilaston lukemalla +32 ja hänet palkittiin Jari Hirsimäki -palkinnolla. Henritius voitti kauden päätteeksi Mestiksen-mestaruuden. Syyskuussa 2015 Jukurit ilmoitti hänen jatkavan joukkueessa vuoden mittaisella sopimuksella, kun Jukurit siirtyi pelaamaan SM-liigaan kaudeksi 2016–2017. Joulukuussa 2016 joukkue jatkoi Henritiuksen sopimusta taas vuodella.


title: Teemu Henritius

text: Kaudella 2017–2018 Henritius teki SM-liigan yhden kauden piste-ennätyksensä tehoilla 8+9=17. Maaliskuussa 2018 hän teki Jukureiden kanssa 1+1-vuotisen jatkosopimuksen.


title: Teemu Henritius

text: Henritius pelasi alle 18-vuotiaiden MM-kilpailuissa vuonna 2011. Hänet valittiin Venäjää vastaan pelatun alkulohkon ottelun päätteeksi Suomen ottelun parhaana pelaajana. Yhteensä Henritius on pelannut yhdeksän nuorten ja 25 poikien maaottelua.


title: Määttänen

text: Määttänen on suomenkielinen sukunimi. Se voi viitata muun muassa seuraaviin:


title: Ressetan kulttuuri

text: Ressetan kulttuuri () on Venäjällä vaikuttanut varhaismesoliittinen kulttuuri, joka on saanut nimensä Ressetan asuinpaikan mukaan. Muita kulttuurin asuinpaikkoja, kuten Sukontsevo 3 ja 8 (Суконцево) sekä Kultino 3 (Култино), tunnetaan lähinnä Ylä-Volgan läntisellä alueella. Volgan varrelta tiedetään neljä kohdetta, Okan sivuhaaran varrelta aivan Moskovan läheltä yksi ja etelämpänä Okan päähaaran läheltä yksi kohde.


title: Ressetan kulttuuri

text: Asuinpaikat valittiin aina vesistön ääreltä joko jokien tai järvien rannoilta. Niiden läheltä tunnetaan myös hyvät piiraaka-aineen esiintymät, jotka joet ja purot ovat kulutuksellaan paljastaneet. Heillä oli hyvät käsityötaidot ja he käyttivät työssään hyvälaatuista piitä, joista saatiin iskemällä säännöllisiä säleitä jatkotyöskentelyä varten.


title: Ressetan kulttuuri

text: Ressetan kulttuuri on heikosti tutkittu. Kivi-, luu- ja sarviesineiden ulkonäkö, valmistus ja koristelutavat eroavat selvästi jälkiswidryläisten Kundan ja Butovon kulttuurien esineistä. Esimerkiksi Ressetan nuolenkärjet valmistettiin paikallisesta hyvästä piistä. Pitkä säle taitettiin kärjestään teräväksi ja talttamaiseksi vinoksi kärjeksi. Tyvi ohennettiin kolmanneksen verran toiselta reunastaan kiinnittämistä varten ja muutenkin yhtä ja samaa reunaa nyrhittiin nuolenkärkeä muotoillessa.


title: Ressetan kulttuuri

text: Ressetan kulttuurin ryhmillä oli yhteyksiä Butovon naapurikulttuuriin, jonka asuinpaikat sijaitsivat Ressetan kohteiden lomassa. Myös kauempana vaikuttaneeseen Kundan kulttuurin ryhmiin pidettiin yhteyttä. Tämä on huomattu Ressetan asuinpaikoilta löydettyjen niin sanottujen Pullin nuolenkärjistä, jotka on valmistettu tummanharmaasta piistä. Tummaa tai mustaa piitä ei esiinny Ylä-Volgalla, joten se on tuotu etelämpää. Myös Kundan asuinpaikoilta on löydetty Ylä-Volgan punertavaa piitä, joten materiaalia siirtyi myös Itäbaltiaan.


title: Ressetan kulttuuri

text: Vaikuttaa siltä, että väestö on siirtynyt paikalle muualta tuoden mukanaan omanlaisen kulttuurin piirteet. Jotkin löytöjen piirteet olivat varhaismesoliittisella kaudella yleisiä luoteessa, lännessä ja lounaassa Ylä-Volgasta katsoen. Nämä ovat toistaiseksi heikosti inventoituja venäläisessä arkeologiassa. Arkeologi M. G. Zhilin pitääkin Smolenskin, Pihkovan tai Valko-Venäjän luoteisosan seutuja todennäköisimpänä Ressetan kulttuurin syntyseutuna.


title: Piața Romanăn metroasema

text: Piața Romană on lokakuussa 1987 avattu Bukarestin metron linjan 2 asema. Se sijaitsee Piața Romană -aukiolla, Sektori 1:n alueella, Bukarestissa, Romanian pääkaupungissa.


title: Piața Romanăn metroasema

text: Piața Romanăn edeltävä asema Berceniin päin mentäessä on Universitate. Piperaan päin mentäessä puolestaan Piața Victoriei.


title: Memphis-ryhmä

text: Memphis oli 1980-luvulla toiminut postmodernistinen muotoilijoiden ryhmä. Sen muotoilijat suosivat räikeitä värejä, eläviä kuvioita ja ekspressiivisiä muotoja. Ryhmä vaikutti graafiseen suunnitteluun, ravintolasuunnitteluun sekä tekstiili- ja sisustussuunnitteluun.


title: Memphis-ryhmä

text:
Memphisin piirissä suunniteltiin uusia huonekaluja, valaisimia, tekstiileitä, keramiikkaa ja lasiesineitä.
Ryhmä noudatti Italiassa 1960- ja 1970-luvuilla luotuja antidesignin periaatteita. Memphisiä edelsivät radikaalit italialaiset muotoiluryhmät, kuten Archizoon, Superstudio ja Studio Alchimia, jotka vastustivat kansainvälisen tyylin puhdasta funktionalismia.


title: Memphis-ryhmä

text: Ryhmän perustajahahmo oli aikaisemmin Olivettin muotoilijana toiminut Ettore Sottsass. Kokeneen suunnittelijan piiriin liittyi muotoilijoita eri puolilta maailmaa. Memphis syntyi keskustelun ja juopottelun sekaisen yön jälkeen, jolloin oli kuunneltu yhä uudelleen Bob Dylanin laulua "Stuck Inside of Mobile (With the Memphis Blues Again)".


title: Memphis-ryhmä

text:
Ryhmä esiteltiin syyskuussa 1981 Milanon huonekalumessuilla, jossa se kiinnitti muotoilumaailman huomion.
Uuden kansainvälisen tyylin tavoite oli vedota sekä hienostonaiseen että käyttää populistisempaa palettia. Memphis pyrki hauskuuteen sekä haastamaan ja jopa kieltämään perinteisen maun. Sen ainoa sääntö oli, että mitään sääntöjä ei ollut. Memphis otti vaikutteita pop-taiteesta, Las Vegasista, 1950-luvun campista ja art decosta.
Memphis loi uuden kaupallisen käytännön, jossa ylitettiin käsityön ja teollisen valmistuksen rajat ja käytettiin uusia markkinointikeinoja. Italialaiset vaikutteet sekoittuivat muihin virtauksiin, kuten feminismin inspiroimaan Pattern & Decoration -tyyliin Yhdysvalloissa sekä brittiläisen ja amerikkalaisen käsityön avantgardeen.
Ryhmä piti itseään muotivillityksenä, joka kaikkien muotien tavoin loppuisi pian. Vuonna 1988 Sottsass hajotti ryhmän.


title: Koltsevaja

text: Koltsevaja () on Moskovan metron viides linja. Se merkitään metrokarttoihin ruskealla. Linja avattiin 1. tammikuuta 1950.


title: Koltsevaja

text: Koltsevaja on kehälinja. Sen pituus on 19,4 kilometriä ja sillä on asemia 12.


title: Peloista pahin

text: Peloista pahin (engl. "The Sum of All Fears") on vuonna 2002 kuvattu toimintaelokuva/poliittinen trilleri, joka perustuu Tom Clancyn samannimiseen romaaniin. Elokuvan pääosia esittävät muun muassa Ben Affleck, Morgan Freeman, James Cromwell, Ciarán Hinds, Liev Schreiber, Bridget Moynahan ja Michael Byrne. Elokuvan on ohjannut Phil Alden Robinson. Elokuva oli taloudellinen menestys.


title: Jokikylä (Ii)

text: Jokikylä on kylä Iin kunnassa Pohjois-Pohjanmaalla. Kylä oli osa Kuivaniemen kuntaa vuoteen 2007 saakka, jolloin Iin kunta ja Kuivaniemen kunta lakkautettiin ja niiden entisistä alueista muodostettiin Iin kunta. Kylä sijaitsee Kuivajoen varressa, Kuivaniemen keskustaajamasta Asemakylästä viitisentoista kilometriä pohjoiseen Oijärvelle menevän yhdystien 8520 läheisyydessä, pääasiassa joen eteläpuolisella alueella alkaen Kurkelasta ja päättyen Nevalaan. Lemmityn ja Koivuniemen kohdalla joen lähistöllä olevat pohjoispuolen talotkin kuuluvat Jokikylään.


title: Jokikylä (Ii)

text: Kylään perustettiin koulu 1908 Kuivaniemen tultua jaetuksi kahteen koulupiiriin 1901. Ensimmäinen koulurakennus valmistui 1912. Koulurakennus poistettiin käytöstä ja purettiin öljyvahingon seurauksena vuonna 2013, ja koulu lakkautettiin. Oppilasmäärä oli tuolloin niin vähäinen, että koulun kunnostus tai uuden rakennus olisi ollut kannattamatonta. Koulun pihapiirissä on edelleen urheilukenttä ja vuonna 1992 valmistunut liikuntahalli.


title: Jokikylä (Ii)

text: Kirjailija Antti Hyry on kotoisin Jokikylän Hyrystä ja on kuvannut kotikyläänsä ja sen ihmisiä useissa teoksissaan.


title: Vääkiönvaara

text: Vääkiönvaara on kylä Suomussalmella.


title: Vääkiönvaara

text: Vuonna 1848 perustettiin Suomussalmen kunnan pohjoisosaan Vilhelm Vesterisen Vääkiö-niminen kantatila. Nimensä Vääkiön talo on tarinan mukaan saanut kuivasta ovensaranan äänestä ('vääääk, väääk'), joka kuului ovea avatessa. Vääkiön tila on toiminut kantakievarina ja tilalla asui n. 20 asukasta. Maata oli 932 ha.


title: Vääkiönvaara

text: Nykyään Vääkiön kylässä asuu noin 90 asukasta ja talouksia on noin 50. Kesäisin ja syksyisin väkimäärä lisääntyy marjastuksen, metsästyksen ja mökkiläisten vuoksi. Vesistöissä on kalaa, ja marjastus- sekä metsästysmahdollisuudet ovat kylällä hyvät.


title: Vääkiönvaara

text: Suomussalmen kunnan keskustaajama Ämmänsaari on noin 30 kilometrin päässä Vääkiöstä. Kirjastoauto käy taloissa kahden viikon välein.


title: Vääkiönvaara

text: Vääkiössä on vaalittu vanhaa tervanpolttokulttuuria. Vuonna 1992 kylälle rakennettiin Tervatupa, jonka hirsiosat ovat peräisin Niemelän talosta, 1840-luvulta. Tervahauta palaa muutaman vuoden välein ja tervaa sekä tervankusta tulee aina myytäväksi asti. Viimeksi tervahauta poltettiin 2011 ja Tervatuvalle kokoontui kyläläisiä Tervatapahtumaan. Tervanpolttoperinnettä on esitelty myös ulkomaalaisille nuorille, jotka ovat olleet työleireillä seudulla.


title: Vääkiönvaara

text: Lisäksi kesäisin on höylätty kattopäreitä tilauksesta. Kattopäreisiin on suositeltu kyllästysaineeksi Vääkiön tervaa ja tervankusta. Tervaperinteen jatkamiseksi vaaditaan hyvälaatuista tervaspuuta.


title: Vääkiönvaara

text: Sota-aikana Vääkiössä on ollut saksalaisten vankileiri, ja neuvostoliittolaiset sotavangit ovat rakentaneet rautatietä. Heidän muistokseen on Suomi–Neuvostoliitto-seuran Alanäljängän Vääkiön osaston aloitteesta pystytetty hautamuistomerkki 4.9.1957. Muistomerkin tähdet on kaivertanut Emil Oksman.


title: Bethnal Greenin metroasema

text: Bethnal Greenin metroasema on Lontoon metron Central Linen asema Tower Hamletsin alueella Lontoossa Yhdistyneessä kuningaskunnassa. Asema sijaitsee Bethnal Greenin kaupunginosassa Lontoon matkakortin maksualueella 2.


title: Bethnal Greenin metroasema

text:
Asema on avattu 4. joulukuuta 1946 osana Central Linen itäistä laajennusta. Toisen maailmansodan aikana keskeneräistä asemaa käytettiin pommisuojana. 3. maaliskuuta 1943 suuri ihmisjoukko pyrki yhtäaikaisesti suojaan asemalle, mistä aiheutuneessa tungoksessa 173 ihmistä litistyi kuoliaaksi ja 90 loukkaantui.
Paniikin syynä oli lähellä tapahtunut omien joukkojen uusien aseiden kokeilu. Kyseessä on toisen maailmansodan eniten siviiliuhreja vaatinut onnettomuus Britanniassa.


title: Bethnal Greenin metroasema

text: 5. heinäkuuta 2007 Central Linen metrojuna suistui raiteilta Bethnal Greenin ja Mile Endin asemien välillä ajettuaan raiteille lentäneen sammutuspeitteen päälle. Onnettomudessa vältyttiin henkilövahingoilta.


title: Kueth Duany

text: Kueth Duany (s. 22. huhtikuuta 1980) on sudanilainen aktiiviuransa lopettanut koripalloilija.


title: Kueth Duany

text: Sudanissa syntynyt Duany pelasi vuosina 1999–2003 Syracusen yliopistossa. Carmelo Anthonyn vahvistama Syracuse voitti NCAA-koripallon I-divisioonan mestaruuden vuonna 2003. Yliopistouransa jälkeen Duany pelasi yhdysvaltalaisissa pienissä ammattilaissarjoissa sekä Saksan ja Suomen pääsarjoissa. Suomessa Duany edusti kaudella 2005–2006 vuodenvaihteesta lähtien Tampereen Pyrintöä, jossa hän pelasi pääsarjassa 20 ottelua 12,6 pisteen ja 6,3 levypallon ottelukohtaisella keskiarvolla. Yhteensä Duany teki Pyrinnölle 259 pistettä.


title: Kueth Duany

text: Nykyisin Duany työskentelee itsenäistyneen kotiseutunsa, Etelä-Sudanin, koripallon parissa.


title: Peter Hansen (näyttelijä)

text: Peter Franklin Hansen (5. joulukuuta 1921 Oakland, Kalifornia – 9. huhtikuuta 2017 Santa Clarita, Kalifornia) oli yhdysvaltalainen näyttelijä. Hänet tunnetaan parhaiten roolistaan lakimies Lee Baldwinina saippuaoopperassa "General Hospital". Hän esiintyi osassa vuosina 1965–1986 sekä uudelleen 1992–2004, ja hänellä oli sama rooli myös "Port Charles" -sarjassa.


title: Peter Hansen (näyttelijä)

text: Hansen esiintyi lisäksi muun muassa sarjoissa "The Public Defender", "The Goldbergs" ja "Tyttökullat" sekä tieteiselokuvassa "Maailman sortuessa" (1951).


title: Peter Hansen (näyttelijä)

text: Hansen oli merijalkaväen lentäjänä toisessa maailmansodassa ja osallistui Peleliun taisteluun syksyllä 1944.


title: Sokolnitšeskaja

text: Sokolnitšeskaja () (vuoteen 1990 asti Kirovsko-Frunzenskaja, ) on Moskovan metron ensimmäinen linja. Se merkitään metrokarttoihin punaisella. Linja avattiin 15. toukokuuta 1935.


title: Sokolnitšeskaja

text: Linjan pituus on 26,2 kilometriä ja siinä on 19 asemaa.


title: Peter Hansen

text: Peter Hansen on ollut seuraavien henkilöiden nimenä:


title: Kenraalien yö

text: Kenraalien yö on Anatole Litvakin ohjaama elokuva vuodelta 1967. Elokuva perustuu Hans Hellmut Kirstin menestysromaaniin "Kenraalien yö".


title: Kenraalien yö

text: Tarina alkaa saksalaisten miehittämässä Varsovassa vuonna 1942 tehdystä murhasta. Silminnäkijä on nähnyt murhaajan housunlahkeen, jossa on saksalaisen kenraalin univormuun sisältyvä punainen raita. Kolmella kenraalilla ei ole alibia.


title: Kenraalien yö

text: "Helsingin Sanomien" kriitikon Timo Peltosen mukaan elokuva hajaantuu moneen suuntaan, ja vaikka niissä on omat vahvat hetkensä, horjahtelua tulee liikaa. "Video-oppaassa" vuodelta 1994 Bello Romano kutsui elokuvaa huippunäyttelijöistä huolimatta mitättömäksi ja antoi sille yhden tähden viidestä, mikä vastaa sanallista arviota ”huono”.


title: Zamoskvoretskaja

text: Zamoskvoretskaja () (vuoteen 1990 Gorkovsko-Zamoskvoretskaja ) on Moskovan metron toinen linja. Linja avattiin 11. syyskuuta 1938.


title: Zamoskvoretskaja

text: Linjan pituus on 37,1 kilometriä ja asemien lukumäärä on 20.


title: Kalininsko-Solntsevskaja

text: Kalininsko-Solntsevskaja () on Moskovan metron kahdeksas linja. Linja avattiin 30. joulukuuta 1979.


title: Kalininsko-Solntsevskaja

text: Linjan itäisen osan pituus on 16,3 ja läntisen osan 3,4 kilometriä. Itäisessä osassa on kahdeksan asemaa ja läntisessä viisi.


title: Kalininsko-Solntsevskaja

text: Itäinen osa


title: Kalininsko-Solntsevskaja

text: Läntinen osa


title: Billy Gilman

text: Billy Gilman (s. 24. toukokuuta 1988) on yhdysvaltalainen laulaja, joka tuli tunnetuksi country-musiikin lapsitähtenä. Gilmanilla oli jo 11-vuotiaana poikasopraanona erinomainen laulutekniikka. Aikuisena Gilmanilla on kirkas kontratenorin ääni. Gilman on homoseksuaali.


title: Billy Gilman

text: Gilmanin tulkitsemia kappaleita ovat esimerkiksi "Ben" ja "O Holy Night" ja hänen omat hittinsä, kuten "One Voice" ja "Oklahoma". Gilman osallistui Yhdysvaltojen The Voice -kykyjenetsintäohjelmaan vuonna 2016 ja sijoittui kilpailussa toiseksi. Kilpailun alussa Gilman esitti Adelen kappaleen "When We Were Young" ja kaikki neljä tuomaria käänsivät tuolinsa. Gilman valitsi kilpailussa valmentajakseen Adam Levinen.


title: Mathis Baby

text: Mathis Baby oli straßburgilaisen E.E.C. Mathisin vuosina 1912–1914 valmistama henkilöautomalli.


title: Mathis Baby

text: Autossa oli nelisylinterinen moottori, jossa oli mekaanisen pumpun avulla toiminut painevoitelu. Alkuperäisessä Baby-1-mallissa oli vapaakiertojäähdytys, mutta myöhemmissä oli kiertovesipumppu.


title: Mathis Baby

text: Voimansiirtoon kuului kartiokytkin sekä nelivaihteinen vaihteisto, joka välitti voiman tasauspyörästöllä varustetulle taka-akselille. Jarrut vaikuttivat takapyöriin sekä voimansiirtoon. Korivaihtoehdot olivat kaksi- tai nelipaikkainen torpedo.


title: Mathis Baby

text: Autonvalmistusta aloitellut Emile Mathis halusi panostaa massatuotantoon ja rakennutti tätä varten uuden tehtaan Straßburgin Meinau'hun. Tehdas rakennettiin maaliskuun ja syyskuun välillä 1911. Babyletten ohella tehtaassa valmistettiin kevytauto Babylettea, Populairea sekä eräitä suurempia malleja.


title: Mathis Baby

text: 1 846-kuutioisella moottorilla varustetulla Baby-3-mallilla saavutettiin Dragutin Esserin kuljettamana kahdeksas sija kesäkuussa 1912 järjestetyssä Ranskan Grand Prix'ssä. Kilpailun kokonaispituus oli 1 550 km ja se kesti kaksi päivää. Esserin kuljettaman Mathisin keskinopeus oli 77 km/h.


title: Manifiesto

text: Manifiesto on chileläisen Victor Jaran viimeiseksi jäänyt albumi, jonka nauhoitukset jäivät kesken kun hänet murhattiin Chilen vallankaappausta seuranneiden sosialistien puhdistusten aikana. Albumi julkaistiin Jaran kuoleman jälkeen postuumisti Euroopassa ja sitä täydennettiin Jaran aiemmin julkaistuilla kappaleilla.


title: Kalužsko-Rižskaja

text: Kalužsko-Rižskaja () on Moskovan metron kuudes linja. Sen ensimmäinen osuus avattiin 1. toukokuuta 1958. Alun perin erilliset Rižskajan (rakennettu 1958) ja Kalužskon (rakennettu 1962) linjat yhdistyivät, kun osuus Oktjabrskajan ja Prospekt Miran asemien välillä valmistui vuonna 1971.


title: Kalužsko-Rižskaja

text: Linjan pituus on 37,6 kilometriä ja siinä on 24 asemaa.


title: Malta olympialaisissa

text: Malta osallistui olympialaisiin ensimmäisen kerran Amsterdamissa 1928, ja on ollut siitä lähtien mukana kaikissa kesäolympialaisissa lukuun ottamatta vuosien 1932, 1952, 1956, 1964 ja 1976 kisoja. Talviolympialaisiin maa osallistui ensimmäisen kerran Sotšissa 2014.


title: Malta olympialaisissa

text: Malta ei ole saavuttanut yhtään olympiamitalia. Pistesijalle, eli kahdeksan parhaan joukkoon, ovat yltäneet miesten vesipallojoukkue, joka oli viides Amsterdamissa 1928 ja ampuja William Chetcuti, kahdeksas miesten kaksoistrapissa Pekingissä 2008.


title: Malta olympialaisissa

text: Maltan olympiakomitea on perustettu vuonna 1928.


title: Steve Foster

text: Stephen "Steve" Brian Foster (s. 24. syyskuuta 1957 Portsmouth, Hampshire) on englantilainen entinen jalkapalloilija, pelipaikaltaan keskuspuolustaja. Peliurallaan Foster oli kuuluisa otsanauhastaan ja parrastaan.


title: Steve Foster

text: Foster aloitti ammattilaisuransa vuonna 1973 Portsmouthissa, jossa hänen pelipaikkansa oli sillon keskushyökkääjä. Myöhemmin manageri Ian St John alkoi kuitenkin peluuttaa häntä topparina ja debyytissään uudella pelipaikalla Foster teki oman maalin ottelussa Burya vastaan marraskuussa 1976. Foster pelasi kotikaupungissaan aina vuoteen 1979 saakka kunnes siirtyi Brightoniin. Brightonia aina vuoteen 1984 saakka edustanut Foster pelasi tuona aikana 3 maaottelua Englannin paidassa ja kuului maansa joukkueeseen vuoden 1982 MM-kilpailuissa. Vuonna 1983 Brighton selviytyi FA Cupin finaaliin jossa se kohtasi Manchester Unitedin. Finaali päättyi tasan 2–2, mutta uusintaottelussa manchesterilaiset olivat vahvempia lukemin 4–0. Brighton tippui liigasta kauden päätteeksi mutta Foster jäi siitä huolimatta vielä seuraan.


title: Steve Foster

text: Maaliskuussa 1984 Foster myytiin Aston Villaan, jossa hän vietti vain 8 kuukautta ennen siirtoaan Luton Towniin. Lutonissa Fosterista tuli joukkueen keskuspuolustuksen rautainen johtaja ja vuonna 1988 Luton Town juhli Englannin liigacupin voittoa.


title: Steve Foster

text: Foster läksi Lutonista vuonna 1989 ja siirtyi Oxford Unitediin. Vuonna 1992 95 liigaottelun ja 9 maalin jälkeen Foster palasi Brightoniin, jossa hän lopetti pelaajauransa vuonna 1996.


title: Gambia olympialaisissa

text: Gambia osallistui olympialaisiin ensimmäisen kerran Los Angelesissa 1984, ja on ollut sen jälkeen mukana kaikissa kesäolympialaisissa. Talviolympialaisiin maa ei ole osallistunut.


title: Gambia olympialaisissa

text: Gambialaisurheilijat ovat kilpailleet olympialaisissa yleisurheilussa, painissa, uinnissa ja nyrkkeilyssä. Maa ei ole saavuttanut yhtään mitali- eikä pistesijaa, eli sijoitusta kahdeksan parhaan joukkoon.


title: Gambia olympialaisissa

text: Gambian olympiakomitea perustettiin vuonna 1972 ja KOK:n jäseneksi maa hyväksyttiin 1976.


title: Tagansko-Krasnopresnenskaja

text: Tagansko-Krasnopresnenskaja () (vuoteen 1989 Ždanovsko-Krasnopresnenskaja, ) on Moskovan metron seitsemäs linja. Linja avattiin 31. joulukuuta 1966.


title: Tagansko-Krasnopresnenskaja

text: Linjan pituus on 40,7 kilometriä ja siinä on 22 asemaa.


title: Rolls-Royce Griffon

text: Rolls-Royce Griffon oli englantilainen Rolls-Roycen valmistama lentokonemoottori. Griffon oli 36,7-litrainen V-12 -tyyppinen kaasutinmoottori, jossa oli malliversiosta riippuen joko yksi- tai kaksivaiheinen kaksinopeuksinen mekaaninen ahdin. Griffonia käytettiin Supermarine Spitfiren ja Seafiren viimeisissä versioissa sekä Fairey Fireflyssa ja Avro Shackletonissa. Moottori oli hieman tehokkaampi kuin Merlinin viimeisimmät mallit. Yleisimmän malliversion, Griffon 65:n suurin teho oli 1 650 kW (2 250 hv).


title: Kitai-gorodin metroasema

text: Kitai-gorod () on Moskovan metron Tagansko-Krasnopresnenskaja- ja Kalužsko-Rižskaja-linjojen asema. Asema sijaitsee linjalla Tagansko-Krasnopresnenskaja asemien Kuznetski Most ja Taganskaja välissä ja linjalla Kalužsko-Rižskaja asemien Turgenevskaja ja Tretjakovskaja välissä. Asema avattiin 3. tammikuuta 1971. Sen nimi oli 5. marraskuuta 1990 asti Ploštšad Nogina ().


title: Otrantonsalmi

text: Otrantonsalmi (, ) on salmi, joka yhdistää Adrianmeren ja Joonianmeren sekä erottaa Italian Albaniasta. Salmi on saanut nimensä Otranton kaupungin mukaan.


title: Otrantonsalmi

text: Salmessa käytiin meritaistelu ensimmäisessä maailmansodassa toukokuussa 1917.


title: Otrantonsalmi

text: Toisessa maailmansodassa Ison-Britannian merivoimat ja Italian laivaston saattue taistelivat salmella 12. marraskuuta 1940. Taistelu päättyi liittoutuneiden voittoon.


title: S’brent – se palaa

text: S’brent – se palaa on suomalainen televisiolle tuotettu musiikkielokuvatuotanto vuodelta 1979. Laulu- ja runoesityksiä sisältävässä dramatisoinnissa Seela Sella ja Elis Sella esittävät pääasiassa jiddišin kielellä toisen maailmansodan aikaisia juutalaisia lauluja Puolan ja Baltian getoista. Ohjelma esitettiin televisiossa ensi kerran 1979.


title: JK Racing Asia Series -kausi 2011

text: JK Racing Asia Series -kausi 2011 oli JK Racing Asia Series-sarjan ensimmäinen kausi. Sarja korvasi entisen Formula BMW Pacific -sarjan. Kausi alkoi Malesian Kuala Lumpurista ja päättyi samalla radalla. Sarjan mestaruuden voitti itävaltalainen Lucas Auer. Toiseksi sijoittui malesialainen Afiq Ikhwan Yazid ja kolmanneksi malesialainen Nabil Jeffri.


title: Gerald Wilson

text: Gerald Wilson (4. syyskuuta 1918 Shelby, Mississippi – 8. syyskuuta 2014 Los Angeles, Kalifornia) oli yhdysvaltalainen jazzmuusikko, joka toimi trumpetistina, yhtyeenjohtajana, säveltäjänä ja sovittajana. Hän sai suosiota lähinnä Yhdysvaltain länsirannikolla.


title: Gerald Wilson

text: Keskeinen kokemus Wilsonin varhaisella uralla oli vuosien 1939–1942 toiminta Jimmie Luncefordin yhtyeessä. Tämän jälkeen hän soitti Los Angelesissa Les Hiten, Benny Carterin ja Willie Smithin yhtyeissä. Ensimmäisen big bandinsa Wilson perusti vuonna 1944. Swingiä ja bopia yhdistelleessä kokoonpanossa olivat mukana muiden muassa Melba Liston ja Snooky Young. Yhtye toimi kolmen vuoden ajan; vuosina 1947–1948 Wilson soitti Count Basien sekä Dizzy Gillespien kanssa, ja tämän jälkeen hän jätti musiikkiuransa tilapäisesti kokeillakseen työskentelyä elintarvikekaupan alalla. Vuonna 1952 hän teki comebackin yhtyeenjohtajana, ja vähitellen hänestä tuli jälleen täysipainotteinen jazzmuusikko. Hän esiintyi myös televisionäyttelijänä.


title: Gerald Wilson

text: Sittemmin Wilson johti eri yhtyeitä, ja hänen kanssaan esiintyivät esimerkiksi Harold Land, Teddy Edwards, Bud Shank, Jack Wilson ja Joe Pass. Hän levytti suosittuja albumeja, sävelsi elokuviin ja televisioon ja sovitti musiikkia esimerkiksi Al Hibblerille, Bobby Darinille, Johnny Hartmanille ja Duke Ellingtonin yhtyeelle. Hänen kappaleestaan ”Viva Tirado” tuli hitti latinorockyhtye El Chicanolle vuonna 1970. Wilson järjesti yliopistokursseja jazzin historiasta ja piti omaa radio-ohjelmaansa.


title: Gerald Wilson

text: Wilson kuoli kotonaan Los Angelesissa 96-vuotiaana 8. elokuuta 2014.


title: Fredrik Johan Wiik

text: Fredrik Johan Wiik (16. joulukuuta 1839 Helsinki – 15. kesäkuuta 1909 Kerava) oli suomalainen geologi ja mineralogi. Hän oli Suomen ensimmäinen virkaansa nimitetty geologian professori.


title: Fredrik Johan Wiik

text: Wiikin vanhemmat olivat lääninarkkitehti Johan Erik Wik ja Gustafva Fredrika Meijer.


title: Fredrik Johan Wiik

text: Kun Turun Akatemia oli siirretty vuonna 1828 Helsinkiin, uudessa Aleksanterin-Yliopistossa heräsi seuraavina vuosikymmeninä ajatus geologian oppituolin perustamisesta. Professuuri perustettiinkin sitten vuonna 1852, mutta aluksi virkaa ei saatu täytettyä. Vasta vuonna 1877 nimitettiin Wiik yliopiston ensimmäiseksi geologian professoriksi, hänen tuolloin julkaistun väitöskirjansa aiheena oli "Öfversigt af Finlands geologiska förhållanden" (1876). Wiik oli valmistunut filosofian kandidaatiksi vuonna 1863, maisteriksi 1864 ja lisensiaatiksi 1865 sekä saanut tohtorin arvon vuonna 1869. Väitellyt hän oli jo 1865, väitöskirjan aiheenaan "Helsingforstraktens mineralogi och geognosi". Ennen nimitystään professoriksi hän oli ollut yliopiston mineralogian ja geologian dosenttina 1867–1877. Jo sitä ennen eli 1865-1866 hän oli opiskellut Freibergin vuoriakatemiassa ja julkaissut tutkimuksen "Försök till framställining af Helsingforstraktens gneis- och granitformationer" (1866).


title: Fredrik Johan Wiik

text: Wiik oli ensimmäinen suomalainen geologi, joka käytti mineraalianalyyseissaan apuna petrografista mikroskooppia. Se toi uusia mahdollisuuksia esikambrisen kallioperän rakenteen tutkimiseen ja johti kallion kivilajien entistä systemaattisempaan luokitukseen ja niiden muodostumisen teoriaan. Tutkimustulokset julkaistiin pääosin sarjassa "Mineralogiska och petrografiska meddelanden I–X" (1869-1885). Wiik loi näillä tutkimuksillaan perustan Suomen kallioperän ja mineraalien järjestelmälliselle tutkimiselle. Toisaalta hän omaksui ns. antiaktualistisen ja kehitysopin vastaisen kannan, pyrkien sen sijaan luomaan filosofisen järjestelmän, joka perustui aktiivisen, passiivisen ja indifferentin kolmijakoon. Teoriastaan hän julkaisi kirjasen "Utkast till en allmän teori med särskild tillämpning för minerologin och geologin" (1892). Samaa teoriaa koskevasta suurteoksen suunnitelmasta toteutui vain johdanto-osa "Den triadisk-monistiska världsåskådningen I. Utkast till en komparativ kosmologi. Prolog till ett världsdrama" (1901). Käsikirjoituksen muut osat hän talletti Helsingin yliopiston kirjastoon.


title: Fredrik Johan Wiik

text: Wiik oli myös yksi Suomen Geologisen Seuran perustajista ja seuran ensimmäinen puheenjohtaja. Wiik jätti professorinvirkansa sairauden takia vuonna 1898. Hänen oppilaitaan ja työnsä jatkajia olivat muun muassa Geologian tutkimuslaitoksen johtaja Jakob Sederholm sekä maailmankuuluihin geologian tutkijoihin lukeutunut Wilhelm Ramsay, joka tutki laajasti kvartäärigeologiaa ja erityisesti muun muassa Kuolan alkalikivimassiiveita. Wiikin mukaan on nimetty mineraali "wiikiitti", joka on Laatokalta 1889 löydetty harvinaisia maametalleja sisältävä niobaattimineraali.


title: Fredrik Johan Wiik

text: Wiik kuoli naimattomana Keravalla vuonna 1909. Kuvataiteilija Maria Wiik (1853–1928) oli hänen sisarensa.


title: Angus

text: Angus () on yksi Skotlannin 32:sta hallintoalueesta ("council area"). Siellä on arviolta 116 900 asukasta (vuonna 2015) ja sen pinta-ala on 2 182 neliökilometriä. Sen pääkaupunkina toimii Forfar.


title: Ylämaa (hallintoalue)

text: Ylämaa (, , ) on yksi Skotlannin 32:sta hallintoalueesta ("council area"). Siellä on arviolta 234 110 asukasta (vuonna 2015) ja sen pinta-ala on 25 659 neliökilometriä. Sen pääkaupunkina toimii Inverness.


title: Ylämaa (hallintoalue)

text: Hallintoalue muodostettiin jo vuonna 1975 ja pysyi vuoden 1996 aluehallintouudistuksessa sellaisenaan. Siihen kuuluu suuri osa Skotlannin ylämaista.


title: Ruskopöllönen

text: Ruskopöllönen ("Otus rufescens") on pöllöihin kuuluva lintu. Sitä tavataan Kaakkois-Aasiassa Bruneissa, Indonesiassa, Malesiassa, Filippiineillä ja Thaimaassa. Sen elinpiiriä ovat subtrooppiset ja trooppiset suot ja kosteat alankoalueet sekä huonokuntoiset entiset metsät.


title: Ruskopöllönen

text: Se painaa keskimäärin 77 grammaa.


title: Ruskopöllönen

text: Sillä on kaksi alalajia:


title: Eden Billnäs

text: Eden Billnäs on Fiskarsin rakennuttama talo Pinjaisissa, Raaseporissa entisen Pohjan kunnan alueella. Kiinteistö nimeltä "Eden" syntyi, kun Fiskars vuonna 1960 rakennutti aivan Billnäsin ruukin lähettyville Bastuvillan naapuriin ensin suuremman päärakennuksen (noin 240 m ja kellari 110 m) Billnäsin kylään Mustionjoen rannalle. Edenissä asui Fiskarsin työntekijöitä, ja tilavassa kellarissa oli myös tuotekehittelyä. Koska asunnoista oli pulaa, pihapiiriin rakennettiin parakkimainen rakennus, jossa oli kuusi kahden hengen makuuhuonetta miespuolisille asukkaille.


title: Eden Billnäs

text: Eden vaihtoi viimeksi omistajaa vuonna 2010, jolloin aloitettiin mittava remontti rakennusten korjaamiseksi ja pihapiirin siistimiseksi. Vuonna 2011 avattiin Eden Billnäs eli tilat aamiaismajoituspalvelua, kursseja ja kokouksia varten. Makuuhuoneiden lisäksi vieraiden käytössä on oleskelutila takkoineen, täysin varusteltu keittiö, uusitut suihku- ja wc-tilat, sauna sekä kylpytynnyri keväästä syksyyn. Uiminen ja melominen ovat myös mahdollisia, koska Eden Billnäs sijaitsee aivan Mustionjoen rannalla. Billnäsin Ruukki ja Rakennusapteekki sijaitsevat parin sadan metrin päässä Eden Billnäsistä. Fiskarsin kylään on 10 km:n matkaa.


title: Pikku Suorasuu

text: Pikku suorasuu on Edvin Laineen ohjaama suomalainen elokuva vuodelta 1962. Se perustuu Anni Swanin nuortenromaaniin "Iris rukka" (1916).


title: Pikku Suorasuu

text: Käsikirjoituksen laati Swanin romaanin pohjalta varsin vapaasti Toivo Kauppinen, mutta sitä on muokannut vielä Paula Talaskivi. Pääosan esittäjä ei tahtonut löytyä, mutta lopulta siihen valittiin Kansallisteatterissa Laineen ohjauksessa "Ihmeidentekijässä" näytellyt suomalais-intialainen Nora Haque. Rooli on Haquen ainoa elokuvarooli. Elokuvan avustajina olivat samat lapset kuin Kansallisteatterin "Ihmeidentekijä"-näytelmässä.


title: Pikku Suorasuu

text: Elokuva oli lavastuksesta 1963 postuumisti palkitun Karl Fagerin viimeinen elokuvatyö. Hän kuoli seuraavana vuonna.


title: Pikku Suorasuu

text: Aikalaisarvioissa elokuva sai sekä kiitosta että kriittisiä huomioita. Karl Fagerin lavastus todettiin hyväksi, Nora Haquea sekä kehuttiin vuolaasti luontevuudesta että moitittiin välittömyyden puutteesta.


title: Pikku Suorasuu

text: Myöhemmässä kritiikissä elokuvaa on pidetty vanhakantaisen teatraalisena ja näyttelijäkeskeisenä sekä hyvin alleviivaavana. Keskelle metsää viety orpotytön tarina aiheuttaa kriitikoissa myös kyynelehtimistä.


title: Taavitsainen

text: Taavitsainen on suomalainen sukunimi, joka on muun muassa seuraavilla henkilöillä:


title: Jevgeni Ševtšuk

text: Jevgeni Vasiljevitš Ševtšuk (, , , s. 19. kesäkuuta 1968 Rybnitsa, Moldavian SNT, Neuvostoliitto nykyään Rîbnița, Transnistria, Moldova) on transnistrialainen poliitikko. Hän on ollut maan parlamentin, korkeimman neuvoston jäsen vuodesta 2000, sen puhemies 2005–2009 ja reformistisen Obnovlenije-puolueen johtaja 2006–2010 ja joulukuusta 2011 vuoteen 2016 Moldovasta irtautuneen maan presidentti.


title: Jevgeni Ševtšuk

text: Ševtšuk on opiskellut Ukrainan maatalousakatemiassa, Venäjän sisäministeriön hallintoakatemiassa sekä ulkomaankauppa-akatemiassa sekä Transnistrian valtionyliopistolla lakia. Hän väitteli 2003 taloustieteen tohtoriksi.


title: Jevgeni Ševtšuk

text: Ševtšuk työskenteli tasavallan sisäministeriössä 1992–1998, myöhemmin Sheriffin varajohtajana ja Agroprombankin paikallisjohtajana.


title: Jevgeni Ševtšuk

text: Ševtšuk voitti vuoden 2011 presidentinvaaleissa sekä Moldovasta irtautunutta maata 20 vuotta johtaneen Igor Smirnovin, että Venäjän tukeman parlamentin puhemies Anatoli Kaminskin.


title: Charlie Coyle

text: Charlie Coyle (s. 2. maaliskuuta 1992 East Weymouth, Massachusetts, Yhdysvallat) on yhdysvaltalainen jääkiekkoilija, joka pelaa NHL-joukkue Minnesota Wildissa. Coyle pystyy pelaamaan sekä keskushyökkääjänä että laidassa. Hän pitää itseään kuitenkin keskushyökkääjänä. Coyle laukoo oikealta.


title: Charlie Coyle

text: Coyle kävi koulua Weymouthin High Schoolissa. Hän pelasi Thayer Academyssä vuodet 2007–2009 ja oli kerran USHS:n arvoikkain pelaaja, mutta päätti palata Weymothiin Thayerissa juniorina pelaamisen sijaan. Kaudella 2009–2010 Coyle pelasi EJHL:n South Shore Kingsissä, jota valmensi hänen isänsä Chuck Coylen entinen joukkuekaveri Scott Harlow. Hän oli tehoilla 21+42=63 EJHL:n pistepörssissä kuudes ja valittiin vuoden tulokkaaksi. Coyle pelasi kauden aikana myös Yhdysvaltain alle 18-vuotiaiden maajoukkueessa. Hän voitti vuonna 2010 John Carlton Awardin, joka myönnetään Itäisen Massachusettsin High Schoolin oppilas-urheilijalle.


title: Charlie Coyle

text: San Jose Sharks varasi Coylen ensimmäisellä kierroksella 28. pelaajana , mutta kauppasi hänet kesällä 2011 Minnesota Wildiin vaihdossa Brent Burnsiin ja toisen kierroksen varausvuoroon kesän 2012 varaustilaisuudessa yhdessä Devin Setoguchin ja ensimmäisen kierroksen varausvuoroon kesän 2011 varaustilaisuudessa. Hän pitää esikuvanaan Pittsburgh Penguinsin Sidney Crosbya. Kaudeksi 2010–2011 hän siirtyi Bostonin yliopistoon. Hän teki kaudella tehot 7+19=26 ja voitti Hockey Eastin vuoden tulokkaan palkinnon ja valittiin Hockey Eastin tulokkaiden tähdistökentälliseen. Kesällä 2011 Sharks myi Colen pelaajaoikeudet Minnesota Wildiin vaihdossa Brent Burnsiin ja toisen kierroksen varausvuoroon kesän 2012 varaustilaisuudessa yhdessä Devin Setoguchin ja ensimmäisen kierroksen varausvuoroon kesän 2011 varaustilaisuudessa.


title: Charlie Coyle

text: Kauden 2011–2012 Coyle aloitti Bostonin yliopistossa, mutta päätti siirtyä joulukuussa 2011 QMJHL-joukkue Saint John Sea Dogsiin.


title: Charlie Coyle

text: Maaliskuussa 2012 Coyle teki kolmivuotisen tulokassopimuksen Minnesota Wildin kanssa, mutta pelasi kauden loppuun QMJHL:n Saint John Sea Dogsissa. Kausi päättyi mestaruuteen ja Coyle palkittiin pudotuspelien arvokkaimpana pelaajana Guy Lafleur Trophyllä. Hän oli pudotuspeleissä joukkueen paras pistemies tehoilla 15+19=34 Stanislav Galijevin kanssa, joilla molemmilla oli samat tehot.


title: Charlie Coyle

text: Tynkäkauden 2012–2013 Coyle aloitti AHL:ssä Houston Aerosissa NHL:n työsulun vuoksi. Coyle debytoi NHL:ssä 4. helmikuuta 2013 Phoenix Coyotesia vastaan. Hän teki avausmaalinsa ja pisteen Calgary Flamesia vastaan Joey MacDonaldia vastaan 23. helmikuuta 2013. Coyle pelasi lupaavan debyyttikauden NHL:ssä vakiinnuttaen paikkansa kauden edetessä. Hän teki 37 ottelussa tehot 8+6=14.


title: Charlie Coyle

text: Kausi 2013–2014 oli Coylelle vahvan tulokaskauden runkosarjan osalta pienimuotoinen pettymys, kun hän teki 70 ottelussa tehot 12+18=30. Hän vaihtoi kauden alla pelinumeronsa 63:sta hyökkääjälle harvinaisen pieneen 3:een.


title: Charlie Coyle

text: Lokakuussa 2014 Coyle teki Wildin kanssa viiden vuoden jatkosopimuksen, jolla hän tienaa yhdestä kaudesta 3,2 miljoonaa dollaria. Kaudella 2014–2015 Coyle ei vieläkään vakiinnuttanut paikkaansa Minnesotan kahdessa ensimmäisessä ketjussa, vaikka hän pelasikin kohtalaisen kauden vaihtelevalla peliajalla. Runkosarjan 82 ottelussa syntyivät tehot 11+24=35.


title: Charlie Coyle

text: Coyle liittyi Yhdysvaltojen maajoukkueeseen kesken MM-kilpailujen vuonna 2015 voittaen pronssia.


title: Charlie Coyle

text: Coyle voitti alle 20-vuotiaiden MM-pronssia vuonna 2011. Coyle oli turnauksessa Yhdysvaltojen paras pistemies Chris Kreiderin ja Kyle Palmierin kanssa tehoilla 2+4=6. Seuraavan vuoden kisoissa hän teki tehot 4+1=5 ollen Yhdysvaltojen paras maalintekijä Nick Bjugstadin kanssa.


title: Charlie Coyle

text: Coylen serkkuja ovat entiset NHL-pelaajat Tony Amonte ja Bobby Sheehan.


title: Jason Zucker

text: Jason Zucker (s. 16. tammikuuta 1992 Newport Beach, Kalifornia, Yhdysvallat) on yhdysvaltalainen jääkiekkoilija, joka pelaa laitahyökkääjänä Minnesota Wildissa. Kaudella 2013–2014 hän on pelannut yhden NHL-ottelun ja edustanut kolmessa ottelussa AHL:n Iowa Wildia.


title: Jason Zucker

text: Wild varasi Zuckerin toisella kierroksella 59. pelaajana . Zuckerin vahvuudet ovat monipuolisuudessa. Hän pitää esikuvanaan Zach Parisea.


title: Jason Zucker

text: Zucker aloitti jääkiekon kolmivuotiaana pelaamalla rullaluistinhockeya kotikaupungissaan Las Vegasissa, Nevadassa. 10-vuotiaana hän muutti Los Angelesiin kehittyäkseen Los Angeles Hockey Clubissa kahden vuoden ajan. Zucker palasi kotiin vuonna 2006 pelaamaan Las Vegas Outlawsin AAA-joukkueessa.


title: Jason Zucker

text: WHL-joukkue Seattle Thunderbirds varasi Zuckerin neljännellä kierroksella 84. pelaajana kesällä 2007. Hän ei kuitenkaan siirtynyt joukkueeseen, vaan pelasi kauden 2007–2008 Midgetin Detroit Compuwaressa. Hän oli tehoilla 46+56=102 joukkueen paras pistemies sekä paras maalintekijä. Zucker pelasi kaudella 2008–2009 Yhdysvaltain alle 18- ja 17-vuotiaiden maajoukkueissa. Kaudella 2009–2010 hän pelasi Yhdysvaltain alle 18-vuotiaiden maajoukkueessa ja teki USNTDP:ssä tehot 29+24=53 voittaen USDP:n maalipörssin 29 osumalla.


title: Jason Zucker

text: Zucker siirtyi Denverin yliopiston joukkueeseen syksyllä 2010. Hän oli kaudella 2010–2011 joukkueen toiseksi paras pistemies ja paras maalintekijä Drew Shoren kanssa. Zucker valittiin WCHA:n vuoden tulokkaaksi ja tulokkaiden tähdistökentälliseen sekä toiseen tähdistökentälliseen.


title: Jason Zucker

text: Maaliskuussa 2012, kahden yliopistokauden jälkeen, Zucker teki kolmivuotisen tulokassopimuksen Minnesota Wildin kanssa. Hän teki NHL-debyyttinsä 29. maaliskuuta, jolloin Wild kohtasi voitokkaassa kotiottelussa Florida Panthersin, ja pelasi kauden 2011–2012 lopulla yhteensä kuusi runkosarjaottelua tehoin 0+2=2. Kaudella 2012–2013 Zucker pelasi 20 NHL-ottelua tehopistein 4+1=5 ja 55 farmiliiga Houston Aerosin ottelua.


title: Jason Zucker

text: Zucker oli voittamassa alle 20-vuotiaiden maailmanmestaruutta vuonna 2010 ja vuonna 2011 hän voitti pronssia. Hän pelasi myös vuoden 2012 nuorten maailmanmestaruuskilpailuissa, joissa toimi Yhdysvaltain joukkueen kapteenina.


title: Jason Zucker

text: Zucker pelasi kahdesti alle 18-vuotiaiden MM-kilpailuissa vuosina 2009 ja 2010 ja voitti kummallakin kerralla kultaa. Jälkimmäisessä turnauksessa hän toimi Yhdysvaltain varakapteenina.


title: Jason Zucker

text: Zucker on syntyperältään juutalainen. Zuckerin veljet Adam Zucker ja Evan Zucker pelaavat myös jääkiekkoa.


title: Nick Bjugstad

text: Nick Bjugstad (s. 17. heinäkuuta 1992 Blaine, Minnesota, Yhdysvallat) on yhdysvaltalainen jääkiekkoilija, pelipaikaltaan laitahyökkääjä. Hän edustaa NHL-seura Florida Panthersia. Panthers varasi Bjugstadin 19. pelaajana .


title: Nick Bjugstad

text: Bjugstad pelasi kaudet 2010–2013 NCAA-yliopistosarjaa Minnesotan yliopiston joukkueessa. Kolmannen yliopistovuotensa jälkeen, huhtikuussa 2013, hän teki sopimuksen NHL-seura Florida Panthersin kanssa. Vuoden 2014 viimeisenä päivänä hän teki joukkueen kanssa kauden 2020-2021 loppuun asti ulottuvan jatkosopimuksen.


title: Emerson Etem

text: Emerson Etem (s. 16. kesäkuuta 1992 Long Beach, Kalifornia, Yhdysvallat) on yhdysvaltalainen jääkiekkoilija, pelipaikaltaan laitahyökkääjä. Hän pelaa NHL-joukkue Anaheim Ducksin organisaatiossa.


title: Emerson Etem

text: Etem pelasi kaudet 2009–2012 WHL-joukkue Medicine Hat Tigersissa. Hän voitti viimeisellä juniorikaudellaan WHL:n maalipörssin. Keväällä 2012, WHL-kautensa päätyttyä, hän pelasi myös kaksi runkosarja- ja neljä pudotuspeliottelua AHL-joukkue Syracuse Crunchissa. Kauden 2012–2013 Etem aloitti AHL:n Norfolk Admiralsissa, mutta NHL:n työsulun päätyttyä hän pääsi debytoimaan Anaheim Ducksissa.


title: Emerson Etem

text: Etem teki ensimmäisen NHL-maalinsa 18. maaliskuuta 2013 San Jose Sharksia vastaan.


title: Emerson Etem

text: 27. kesäkuuta 2015, toisena päivänä, Etem siirtyi New York Rangersiin pelaajakaupassa, jossa Rangers sai hänen lisäkseen toisen kierroksen varausvuoron ja jossa Ducks sai vaihdossa hyökkääjä Carl Hagelinin sekä toisen ja kuudennen kierroksen varausvuorot. Matka jatkui jo seuraavan kauden aikana uuteen seuraan, kun Etem vaihdettiin 8. tammikuuta 2016 Vancouver Canucksia edustaneeseen Nicklas Jenseniin ja Vancouverin kuudennen kierroksen varausoikeuteen.


title: Emerson Etem

text: Etem ei mahtunut kaudella Vancouverin kokoonpanoon ja hänet laitettiin vapaiden pelaajien listalle, josta Anaheim Ducks poimi hänet.


title: Kyle Rau

text: Kyle Rau (s. 24. lokakuuta 1992 Eden Prairie, Minnesota, Yhdysvallat) on yhdysvaltalainen jääkiekkoilija, pelipaikaltaan hyökkääjä. Hän edustaa Minnesotan yliopistoa.


title: T. J. Tynan

text: T. J. Tynan (s. 25. helmikuuta 1992 Orland Park, Illinois, Yhdysvallat) on yhdysvaltalainen jääkiekkoilija, pelipaikaltaan keskushyökkääjä. Hän edustaa Columbus Blue Jacketsin organisaatiota. Sitä ennen Tynan edusti Notre Damen yliopistoa.


Maastojuoksun Suomen-mestaruuskilpailut 2005 käytiin 15. toukokuuta Varkaudessa. Järjestävänä seurana oli Varkauden Kenttä-Veikot. Miesten 4 kilometrin juoksun voitti Simo Wannas ja 12 kilometrillä paras oli Tuomo Lehtinen. Naisten 6 kilometrin nopein oli Maija Oravamäki.


title: Adam Clendening

text: Adam Clendening (s. 26. lokakuuta 1992 Niagara Falls, New York, Yhdysvallat) on yhdysvaltalainen jääkiekkoilija, pelipaikaltaan puolustaja. Hän pelaa NHL-seura Arizona Coyotesin organisaatiossa.


title: Adam Clendening

text: Clendening edusti vuodet 2010–2012 NCAA:n Bostonin yliopistoa. Kaudeksi 2012–2013 hän siirtyi NHL-seura Chicago Blackhawksin organisaatioon.


Maastojuoksun Suomen-mestaruuskilpailut 2004 käytiin 16. toukokuuta Porvoossa. Järjestävänä seurana oli Porvoon Urheilijat. Jussi Utriainen voitti sekä neljän kilometrin että 12 kilometrin kilpailun. Tämä oli ensimmäinen kerta maastojuoksun SM-kisojen historiassa, kun sama juoksija onnistui voittamaan sekä lyhyen että pitkän matkan mestaruuden. Naisten kuuden kilometrin matkalla mestari oli edellisvuoden tapaan Johanna Risku.


title: Austin Watson

text: Austin Watson (s. 13. tammikuuta 1992 Ann Arbor, MI, Yhdysvallat) on yhdysvaltalainen jääkiekkoilija, pelipaikaltaan laitahyökkääjä. Hän edustaa NHL-seura Nashville Predatorsia.


title: Austin Watson

text: Watson pelasi vuosina 2008–2012 OHL:ää Windsor Spitfiresissa, Peterborough Petesissa ja London Knightsissa. Kaudella 2010–2011 hän pelasi myös viisi runkosarja- ja kolme pudotuspeliottelua NHL-seura Nashville Predatorsin farmijoukkueessa AHL:n Milwaukee Admiralsissa. Kauden 2012–2013 Watson aloitti Admiralsissa, mutta huhtikuussa 2013 hänet nostettiin Predatorsiin.


Maastojuoksun Suomen-mestaruuskilpailut 2003 käytiin 17. toukokuuta Liedon Parmaharjulla. Järjestävänä seurana oli Liedon Parma. Miesten 4 kilometrin juoksun voitti Jari Matinlauri ja 12 kilometrillä paras oli Jussi Utriainen. Naisten 6 kilometrin nopein oli Johanna Risku.


Maastojuoksun Suomen-mestaruuskilpailut 2002 käytiin 12. toukokuuta Lapualla. Miesten 4 kilometrin kilpailun voitti Samuli Vasala ja 12 kilometrillä paras oli Jari Matinlauri. Naisten 6 kilometrin nopein oli Marjo Venäläinen.


title: Jarred Tinordi

text: Jarred Tinordi (s. 20. helmikuuta 1992 Burnsville, Minnesota) on yhdysvaltalainen jääkiekkoilija, pelipaikaltaan puolustaja. Hän edustaa NHL-seura Nashville Predatorsin organisaatiota. Vuonna 2010 hänet varattiin seitsemännellä kierroksella numerolla 184 Metallurg Magnitogorskiin ja numerolla 22 Montreal Canadiensiin.


title: Jarred Tinordi

text: Tinordi pelasi vuodet 2010–2012 OHL-seura London Knightsissa. Toisella kaudellaan hän toimi myös joukkueen kapteenin roolissa.


title: Jarred Tinordi

text: Kaudeksi 2012–2013 Tinordi siirtyi NHL-seura Montreal Canadiensin organisaatioon. Hän aloitti kauden AHL-seura Hamilton Bulldogsissa, mutta pääsi debytoimaan NHL:ssä avaten maalitilin heti ensimmäisessä ottelussa.


title: Jarred Tinordi

text: Vuoden 2016 tammikuussa Canadiens vaihtoi Tinordiin Arizona Coyotesiin kaupassa Victor Bartleyta ja John Scottia vastaan.


title: Jarred Tinordi

text: Maaliskuussa 2016 NHL ilmoitti antaneen Tinordille 20 ottelun mittaisen palkattoman pelikiellon hänen rikottuaan liigan sääntöjä () koskien kiellettyjen aineiden käyttöä. Lokakuussa 2016 Arizona Coyotes asetti Tinordin waivers-listalle, josta hän siirtyi Tucson Roadrunnerseihin seuraavana päivänä.


title: Jacob Trouba

text: Jacob Trouba (s. 26. helmikuuta 1994, Rochester, Michigan) on yhdysvaltalainen jääkiekkoilija, pelipaikaltaan puolustaja. Hän edustaa kaudella 2016-2017 Winnipeg Jetsn joukkuetta


title: Jacob Trouba

text: Trouba on NHL-seura Winnipeg Jetsin ensimmäisen kierroksen varaus vuoden .


title: Jacob Trouba

text: Trouba oli osana Yhdysvaltain mestarijoukkuetta vuoden 2013 nuorten MM-kisoissa. Lisäksi Trouba valittiin turnauksen parhaaksi puolustajaksi ja tähdistökentälliseen yhdessä turnauksen pakkiparinsa Jake McCaben kanssa.


title: Jacob Trouba

text: Trouba teki NHL-uransa ensimmäisen maalin uransa ensimmäisessä ottelussa, lokakuussa 2013 Edmonton Oilersia vastaan.


title: Jon Merrill

text: Jon Merrill (s. 3. helmikuuta 1992 Oklahoma City, Oklahoma, Yhdysvallat) on yhdysvaltalainen jääkiekkoilija, pelipaikaltaan puolustaja. Hän edustaa NHL-seura Vegas Golden Knightsia


title: Jon Merrill

text: Merrill edusti Michiganin yliopistoa vuodet 2010–2013. Maaliskuussa 2013 hän siirtyi NHL-seura New Jersey Devilsin farmijoukkueeseen Albany Devilsiin.


title: Bill Arnold

text: Bill Arnold (s. 13. toukokuuta 1992 Needham, MA, Yhdysvallat) on yhdysvaltalainen jääkiekkoilija, pelipaikaltaan puolustaja. Hän edustaa Bostonin yliopistoa.


title: Leena Reikko

text: Leena Reikko (s. 1959 Pori) on suomalainen toimittaja ja entinen Yleisradion kirjeenvaihtaja. Uutisraporttien lisäksi hän on tehnyt myös pidempiä dokumentteja.


title: Leena Reikko

text: Reikko kirjoitti ylioppilaaksi vuonna 1978 Porin Lyseosta. Vuonna 1987 hän valmistui Tukholman yliopiston sosiaalikorkeakoulusta sosiaalityöntekijäksi. Kolme vuotta myöhemmin Reikko aloitti freelance-toimittajana Yleisradion kirjeenvaihtajana Istanbulissa, josta hän muutti vuonna 1998 Libanonin pääkaupunkiin Beirutiin. Vuosina 2001–2006 Reikko toimi Yleisradion avustajana Jerusalemissa. Israelin lisäksi hän teki reportaaseja myös muista Lähi-idän maista, kuten Libanonista, Irakista ja Syyriasta.


title: Leena Reikko

text: Irakissa Riekko ystävystyi silloisen Kurdistanin isänmaallisen liiton johtajan Jalal Talabanin kanssa josta tuli myöhemmin Irakin presidentti


title: Leena Reikko

text: Haastatteluissa Reikko kertoi kyllästyneensä levottomaan Lähi-itään, minkä vuoksi hän palasi takaisin Suomeen vuonna 2006. Hän muutti kotiseudulleen Satakuntaan ja asuu nykyään Nakkilassa.


title: Jennifer Egan

text: Jennifer Egan (s. 6. syyskuuta 1962 Chicago) on yhdysvaltalainen kirjailija. Eganilta on ilmestynyt novellikokoelma sekä neljä romaania. Vuonna 2011 Egan sai Pulitzerin kirjallisuuspalkinnon ja National Book Critics Circle -palkinnon romaanistaan "Aika suuri hämäys" (2010).


title: Jennifer Egan

text: Egan syntyi Chicagossa ja vietti lapsuutensa ja nuoruutensa San Franciscossa. Hän opiskeli kirjallisuutta ja luovaa kirjoittamista Pennsylvanian yliopistossa. Valmistuttuaan hän opiskeli kaksi vuotta Isossa-Britanniassa Cambridgen yliopiston St John’s Collegessa. Nykyään hän asuu Brooklynissä, New Yorkissa.


title: Jennifer Egan

text: Eganin esikoisteos, novellikokoelma "Emerald City", ilmestyi Britanniassa hänen opiskellessaan siellä vuonna 1993. Teos ilmestyi Yhdysvalloissa vasta 1996. Maailmanmaineeseen Egan nousi romaanilla "Aika suuri hämäys". Kirja koostuu useista keskenään risteävistä tarinoista, ja siinä liikutaan useassa eri aikatasossa. Egan hyödyntää teoksessa erilaisia kerrontatekniikoita kuten PowerPoint-esitystä. Musiikkimaailma muodostaa tärkeän taustan kirjalle, ja se on jaettu kahteen osaan, A- ja B-puoleen, kuin vinyylilevy.


title: Jennifer Egan

text: Hän kirjoittaa fiktiivisiä kertomuksia muun muassa "The New Yorkeriin" ja "Harper’s Magazineen" sekä journalistisia juttuja "The New York Timesin" sunnuntailiitteeseen.


title: Jennifer Egan

text: Eganin puoliso on teatteriohjaaja David Herskovits, ja heillä on kaksi lasta.


title: Eli Guttman

text: Eli Guttman (, s. 24. helmikuuta 1958) on israelilainen jalkapallovalmentaja ja entinen pelaaja. Tammikuusta 2016 lähtien hän on toiminut Hapoel Tel Avivin päävalmentajana.


title: Eli Guttman

text: Guttmanin pelaajaura jäi miehen myöhempää valmennusuraa vaatimattomammaksi ja hän lopetti aktiiviuransa jo vuonna 1985 aloittaen saman tien Maccabi Kiryat Bialikin valmentajana. Guttman valmensi useita eri seuroja kotimaassaan 1980-1990-lukujen taitteessa toimien myös Maccabi Haifan apulaisvalmentajana 1990–1992.


title: Eli Guttman

text: Kaudella 1996/97 Guttman luotsasi Hapoel Be'er Shevan Israelin State Cupin mestariksi ja voitti näin uransa ensimmäisen pokaalin. Menestys jatkui myös seuraavina vuosina Hapoel Haifan peräsimessä, kun kaudella 1998/99 tuli seurahistorian ensimmäinen liigamestaruus. Guttman valmensi seuraa kauden 1999/2000 loppuun siirtyen sitten Beitar Jerusalemin päävalmentajaksi. Menestystä ei kuitenkaan tullut toivotulla tavalla ja pesti jäi yhteen kauteen. Hän kokeili siipiään myös ulkomailla valmentaen 2005–2006 kyproslaista Paralimnia.


title: Eli Guttman

text: Kaudeksi 2006/07 Guttman palasi Israeliin Maccabi Netanyan päävalmentajaksi. Pesti päättyi kuitenkin potkuihin jo tammikuussa 2007 Guttmanin riitauduttua seuran pelaajien kanssa.


title: Eli Guttman

text: Kevätkaudella 2007 Guttman valmensi kyproslaista AEL Limassolia, kunnes palasi kotimaahansa Hapoel Tel-Avivin päävalmentajaksi. Hän pelasti seuran nöyryyttävältä putoamiselta liigasta ja rakensi seuralle uuden menestyksen pohjan. Kaudella 2009/10 Hapoel Tel-Aviv voitti Israelin tuplamestaruuden ja kaudella 2010/11 se eteni ensimmäistä kertaa Mestarien liigan lohkovaiheeseen. Guttmanin valmennusuran kolmas State cupin mestaruus tuli Hapoelin peräsimessä keväällä 2011. Menestyksestä huolimatta hän jätti seuran kauden jälkeen.


title: Eli Guttman

text: Joulukuun lopulla 2011 Israelin jalkapalloliitto ilmoitti, että Guttmanista tulee A-maajoukkueen uusi päävalmentaja vuoden 2012 alusta alkaen. Guttmanin johdolla Israel haki paikkaa MM-kisoihin 2014, mutta viisi tasapeliä verottivat pistesaalista ja tuloksena oli karsintalohkon kolmas sija ja jääminen lopputurnauksen ulkopuolelle. EM2016-karsintoihin Israel lähti suurin odotuksin ja alku olikin lupaava, kun joukkue voitti kolme ensimmäistä karsintapeliään mukaan lukien MM-kisoissa pelanneen Bosnia ja Hertsegovinan 3–0. Maaliskuussa 2015 kärsitty kotitappio Walesille synkensi karsintoja ja kuudesta viimeisestä karsintapelistään Israel voitti vain yhden Andorraa vastaan. Tuloksena oli lohkon nelossija ja jääminen EM-kisojen ulkopuolelle. Karsintojen jälkeen Guttman erosi tehtävistään. ¨


title: Eli Guttman

text: Tammikuussa 2016 Guttman palasi Hapoel Tel Avivin päävalmentajaksi.


title: Tokion metron 6000-sarja

text: Tokion metro 6000-sarja on Tokion metron käytössä oleva metromalli.Se on valmistettu vuonna 1971. Tokion metro on tilannut uusia 16000-sarjanmetrojunia.


title: Otto Pérez Molina

text: Otto Pérez Molina (s. 1950) on guatemalalainen kenraali evp. ja poliitikko. Hänet valittiin vuoden 2011 vaaleissa maan presidentiksi.


title: Otto Pérez Molina

text: Pérez on opiskellut Escuela Politécnica -sotilasakatemiassa, Inter-American Defense Collegessa ja School of the Americasissa.


title: Otto Pérez Molina

text:
Sotilastiedustelua hän johti 1991–1993.
Hän oli presidentti Ramiro de León Carpion henkilökunnan päällikkönä 1993–1995, vuodesta 1996 armeijan tarkastajana ja myöhemmin edustajana Amerikan valtioiden järjestön puolustusneuvostossa Washingtonissa. Hän jäi eläkkeelle armeijasta 2000.


title: Otto Pérez Molina

text: Vuonna 2001 hän perusti Partido Patriotan ja hänet valittiin kongressiin 2004 ja hän toimi puolustusministerinä 2006–2007. Vuoden 2007 presidentinvaaleissa hän jäi toiseksi.


title: Otto Pérez Molina

text: Elokuussa 2015 Perez erosi virastaan ja hänet pidätettiin epäiltynä lahjusskandaalissa.


title: Rautaruukin ratapiha

text: Rautaruukin ratapiha on ratapiha Raahen Rautaruukilla Raahen radan varrella. Se palvelee Rautaruukin tehtaiden kuljetuksia.


title: Pattijoen seisake

text: Pattijoen seisake oli rautatien seisake Pattijoella Raahessa Raahen radalla.


title: Pattijoen seisake

text: Liikennepaikka avattiin liikenteelle 5. joulukuuta 1899. Henkilöliikenne lakkautettiin 25. syyskuuta 1966 ja liikennepaikka lakkautettiin 28. toukokuuta 1972.


title: Tervahovin seisake

text: Tervahovin seisake oli seisake Raahen Lapaluodossa Raahen radalla.


title: Maivaperän seisake

text: Maivaperän seisake oli rautatien seisake Raahen Lapaluodossa Raahen radalla.


title: Ristikarin seisake

text: Ristikarin seisake oli rautatien seisake Raahen Lapaluodossa Raahen radalla.


title: Topin seisake

text: Topin seisake on seisake Relletin ja Tuomiojan välissä nykyisen Siikajoen kunnan alueella Raahen radalla.


title: Topin seisake

text: Liikennepaikka avattiin henkilö- ja tavaraliikenteelle 5. joulukuuta 1899. Tavaraliikenne lakkautettiin 1. heinäkuuta 1964 ja matkustajaliikenne 25. syyskuuta 1966. Itse liikennepaikka lakkautettiin 28. toukokuuta 1972.


title: Koskuenkolu

text: Koskuenkolu (joskus myös "Kaskuenkolu") on pieni luontokaistale Nekalassa, Tampereella. Alue myötäilee Vihiojaa ja sijaitsee Nekalan siirtolapuutarhan vanhan puolen eteläpuolella. Koskuenkolun molemmin puolin kulkee kävelytiet.


title: Norwichin tuomiokirkko

text: Norwichin tuomiokirkko, jonka rakentamistyöt alkoivat vuonna 1096, on Englannin kirkon tuomiokirkko Norwichissa, Norfolkissa.


title: Norwichin tuomiokirkko

text: Piispa Herbert de Losinga muurasi katedraalin peruskiven vuonna 1096. Seuraavan piispan aikana saatiin valmiiksi kirkkolaiva ja koko rakennus valmistui vuonna 1140.


title: Norwichin tuomiokirkko

text: Yksi syistä miksi katedraali on säilynyt alkuperäisessä muodossaan, on se että munkeilla ei ollut huomattavan pyhimyksen pyhäinjäännöksiä, jotka olisivat tuottaneet pyhiinvaeltajilta tuloja, joita olisi voinut käyttää laajennustöihin kulloistenkin arkkitehtuuristen trendien mukaan. 1150-luvulla kirkolle yritettiin saada oma pyhimys, kun väkivaltaisesti kuollut oppipoika löydettiin kuolleena kaupungin ulkopuolelta. Hänen kuolemastaan syytettiin paikallisia juutalaisia, joiden väitettiin ristiinnaulinneen hänet. Pyhäksi Williamiksi kutsutun pojan ruumis haudattiin katedraaliin 1151. Munkkien yritys perustaa pyhimyskultti unohtui ajan saatossa.


title: Norwichin tuomiokirkko

text: Kirkon ja kaupunkilaisten välit leimahtivat väkivaltaisiksi vuonna 1272 jolloin väkijoukko poltti useita luostarirakennuksia ja surmasi munkkeja. Henrik III määräsi kaupungin maksamaan suuren summan kirkon korjaamisesta. Jälleenrakennus saatiin valmiiksi 1278 ja kuningas Edvard I oli paikalla kun uusi kirkko vihittiin käyttöön. Vuonna 1362 myrsky romahdutti tornin.


title: Maximum Conviction

text: Maximum Conviction on vuonna 2012 suoraan DVD:lle julkaistu yhdysvaltalainen toimintaelokuva. Elokuvan ohjasi Keoni Waxman. Pääosassa esiintyvät Steven Seagal ja Steve Austin.


title: Maximum Conviction

text: Entinen CIA-agentti Tom Steele ja hänen työparinsa Manning saavat tehtäväkseen matkata vanhaan vankilaan, jonne pitäisi ilmaantua kaksi salaperäistä naisvankia. Kaksikko saa lopulta seuraa, kun erikoisjoukkojen palkkamurhaajat hyökkäävät vankilaan myöskin etsimään kahta uutta tulokasta. Steele saa pian huomata olevansa paljon isomman asian keskellä, kuin hän aluksi kuvittelikaan.


title: Maximum Conviction

text: Elokuvan kuvaukset käytiin Vancouverissa, Kanadassa marras-joulukuun välisenä aikana. Elokuvalle harkittiin rajallista teatterilevitystä Yhdysvalloissa.


title: Paphiopedilum micranthum

text: Paphiopedilum micranthum on Etelä-Kiinassa kasvava venuksenkenkiin kuuluva kämmekkälaji.


title: Paphiopedilum micranthum

text: "P. micranthum" on pienehkö, rönsyillen kasvava venuksenkenkä. 5-15 cm pitkiä lehtiä on kolmesta viiteen kappaletta. Väritys on päältä tumman- ja vaaleanvihreän läikikäs, alta violettipilkkuinen. Kukkavana on 9-25 cm pitkä, valkonukkainen, ja väriltään harmaanvihreä violetein pilkuin. Kukkavanan kärkeen kehittyy yksi kukka, joka on 5-10 cm leveä ja 7-14 cm korkea. Kukan huuli on vaaleanpunainen ja muodoltaan pallomainen. Petalit ja sepalit ovat keltaisen ja punaisen kirjavat violetein raidoin. Kukan väritys vaihtelee taajaan. Laji kukkii luonnossa maaliskuusta toukokuuhun.


title: Paphiopedilum micranthum

text: "P. micranthum" kasvaa puolivarjossa kalkkipitoisten vuorien kosteissa rotkoissa ohuessa maassa, sammalessa tai hajoavissa lehtikerroksissa 460-1600 metrin korkeudella. Lajin luontainen levinneisyysalue ulottuu Etelä-Kiinan ja pohjoisimman Vietnamin alueelle. Alueen lämpötila vaihtelee 9 ja 20 celsiusasteen välillä.


title: Musta blokki

text: Musta blokki () on mielenosoittajien käyttämä taktiikka. Sitä voidaan pitää myös erittäin löyhänä antifasistisena ja äärivasemmistolaisena liikkeenä, mutta ennemminkin se on taktiikka ja mielenosoitusten pukeutumistyyli, joka yhdistää erilaisia anarkisti- ja vasemmistolaisryhmiä. Antifa-liike käyttää usein mustaa blokkia tai ottaa osaa muiden järjestämiin mustiin blokkeihin.


title: Musta blokki

text: Mustaan blokkiin osallistuvat henkilöt pukeutuvat mustiin vaatteisiin ja peittävät kasvonsa esimerkiksi aurinkolaseilla, hiihtomaskeilla, moottoripyöräkypärillä ja huiveilla. Yhtenäisen vaatetuksen ansiosta mielenosoitukseen osallistuneiden ja sen mukana lakia rikkoneiden henkilöiden jäljittäminen on hankalaa. Identiteetin peittämisellä estetään myös virkavallan mahdollisuus kerätä protestoijien henkilöllisyydet ylös esim. kuvamateriaalilla. Maskit myös suojaavat silmiä muun muassa pippurisumutteelta.


title: Musta blokki

text: Mustaa blokkia käytettiin ensimmäisen kerran Saksassa 1980-luvulla, kun viranomaiset pyrkivät häätämään talonvaltaajia. Euroopan ulkopuolella taktiikka tuli tunnetuksi vuonna 1999, kun Maailman kauppajärjestön vastaisissa protesteissa Seattlessa ryhmä mustana blokkina toimineita mielenosoittajia tuhosi suuryritysten toimitiloja Seattlen keskustassa.


title: Bentsomorfaani

text: Bentsomorfaani on kemiallinen yhdiste, joka on perustana useille huumeille, jotka vaihtelevasti vaikuttavat opioidi- ja sigma-reseptoreissa. Niihin kuuluvat muun muassa seuraavia yhdisteitä:


title: Bentsomorfaani

text: Joitain näistä yhdisteistä käytetään kivunlievityksessä, kuten detsosiini, pentatsokiini, fenatsokiini, ja eptatsokiini. Jotkut niistä katsotaan huumausaineiksi.


title: Pahaoja

text: Pahaoja oli entinen joki Nekalassa, Tampereella. Pahaoja virtasi nykyisen Viinikanpuiston kohdalla Pahalammista Iidesjärveen. Se oli niin vuolas, että sitä pitkin oli mahdollista meloa järveltä toiselle. Uomassa oli korkeat töyräät, jotka kätkivät Nekalantien kohdalla taakseen Nekalan talon. Nämä töyräät tasoitettiin 1920-luvulla ns. juoppotöinä.


title: Pahaoja

text: Pahaojan notkelma oli lettoa. Nekalantien kohdalla oli puinen silta, jota pitkin pääsi Iidesjärven rannalla olevaan "kartanoon". Nykyisen Erätien jatkona ei ollut siltaa, vaan letto piti ylittää pitkospuita pitkin. Niiden päässä oli puolaveräjä ja alkkoi synkkä metsä, Teiskolan haka, jossa kartanoon päivätyöhön menijät laidunsivat hevosiaan.


title: Unensieppaaja (elokuva)

text: Unensieppaaja (engl. "Dreamcatcher") on vuonna 2003 ensi-iltansa saanut tieteiskauhuelokuva, joka perustuu Stephen Kingin samannimiseen romaaniin. Elokuvan pääosia esittävät Morgan Freeman, Thomas Jane, Jason Lee, Damian Lewis, Timothy Olyphant, Tom Sizemore ja Donnie Wahlberg. Elokuvan on ohjannut Lawrence Kasdan.


title: Kirjava silta

text: Kirjava silta on suomalainen Antti J. Jokisen ohjaama televisiosarja, sarja kuvattiin kesällä 1999 Tammisaaressa ja esitettiin televisiossa vuonna 2000.


title: Kirjava silta

text: Sarja on julkaistu DVD:llä kahdella levyllä.


title: Tore Aleksandersen

text: Tore Aleksandersen (s. 27. helmikuuta 1968) on norjalainen lentopallovalmentaja, joka valmensi Suomen naisten lentopallomaajoukkuetta vuodet 2010–2013. Aleksandersen on voittanut valmentajaurallaan muun muassa Saksan Bundesliigan mestaruuden naisten valmentajana sekä Yhdysvaltojen yliopistosarjan mestaruuden naistenvalmentajana. Vuonna 2007 Aleksandersen valittiin Norjassa vuoden valmentajaksi.


title: Tore Aleksandersen

text: Kansainvälisesti kokenut norjalainen tuli Suomen maajoukkueen päävalmentajaksi vuoden 2010 alussa ja johti joukkueen vuoden 2011 EM-kisojen jatkokarsintoihin. Jatkokarsinnoissa Ranska pudotti Suomen itse lopputurnauksesta. Aleksandersenin ja Lentopalloliiton sopimuskausi päättyi kesään 2013. Tapio Kangasniemi nousi lentopallomaajoukkueen päävalmentajaksi Aleksandersenin jälkeen.


title: Tore Aleksandersen

text: Aleksandersen on valmentanut seurajoukkueita kotimaansa lisäksi Saksassa, USA:ssa ja Puolassa. Viimeksi hän oli Schweriner SC:n peräsimessä kaudella 2010-11 voittaen Saksan naisten Bundesliigan mestaruuden.


title: Tore Aleksandersen

text:
- 2 hopeaa, 3 cupin hopeaa, 4 nuorten mestaruutta
- USPV-yliopistosarjassa runkosarjan ja play offien mestaruus, valinta vuoden valmentajaksi
- 4. sija Bundesliigassa
- 5. sija Bundesliigassa
- 1. sija Bundesliigassa, Saksan cupin mestaruus, nuorten Saksan mestaruus
- 2. sija Bundesliigassa, Saksan cupin mestaruus, 3. sija Euroopan Top Teams Cupissa, Norjan vuoden valmentaja kaikissa lajeissa
- 3. sija Bundesliigassa
- 2 mestaruutta
- 1. sija Bundesliigassa


title: Waldemar Eneberg

text: Waldemar Eneberg (6. tammikuuta 1840 Närpiö – 8. kesäkuuta 1904 Helsinki) oli suomalainen poliitikko ja senaattori. Hän kuului 1900-luvun alussa Suomalaisen puolueen johtaviin miehiin.


title: Waldemar Eneberg

text: Enebergin vanhemmat olivat Närpiön kappalainen ja myöhempi Kokemäen kirkkoherra Isak Reinhold Eneberg ja vapaaherratar Fredrika Lovisa von Knorring. Eneberg kirjoitti ylioppilaaksi Turusta vuonna 1858 ja opiskeli lakia. Opiskeluaikoinaan hän omaksui J. V. Snellmanin fennomanian poliittiseksi aatemaailmakseen. Valmistuttuaan tuomariksi 1870 hän työskenteli ensin Porvoon tuomiokapitulin ja sen jälkeen Valtiokonttorin sihteerinä sekä 1880–1883 jälkimmäisen tirehtöörinä. Vuosina 1883–1891 hän oli Suomen Pankin johtokunnan jäsen. Eneberg oli Helsingin kaupunginvaltuustossa 1879–1885 ja 1891, kirkolliskokouksen edustajana 1876 sekä valtiopäivillä porvarissäädyn edustajana 1885, 1888 ja 1891. Porvarissäädyssä hän oli sen suomenmielisen vähemmistön johtajia. Hän myös kirjoitti 1890 perustetun Keskinäisen Henkivakuutusyhtiö Suomen säännöt.


title: Waldemar Eneberg

text: Vuonna 1891 Eneberg nimitettiin senaatin talousosastoon salkuttomaksi senaattoriksi ja edelleen 1893 siviilitoimituskunnan sekä 1897 oikeustoimituskunnan päälliköksi. Varsinkin Suomalaisen puolueen johtohahmon Yrjö Sakari Yrjö-Koskisen erottua senaatista 1899 Enebergistä tuli puolueen senaattoriryhmän johtava toimija, minkä vuoksi hän kantoi päävastuun puolueensa ensimmäisen sortokauden aikaisesta politiikasta. Vaikka pyrkimyksenä olikin jarruttaa ja torjua Suomen venäläistämistä, Eneberg ryvettyi pahasti yhtenä johtavista myöntyväisyyslinjan edustajista, varsinkin perustuslaillisten silmissä. Hänen ja vanhasuomalaisten merkittävin saavutus senaatissa oli vuoden 1902 kieliasetus, jolla suomi lopullisesti sai yhdenvertaisen aseman virkakielenä ruotsin rinnalla. Eneberg aateloitiin vuonna 1903 ja hän otti aatelissukunsa tunnuslauseeksi puolueensa iskulauseen "taipuu eikä taitu", joka sopi myös hänen katajaan viittaavaan sukunimeensä.


title: Waldemar Eneberg

text: Waldemar Enebergin veli oli assyriologi Karl Fredrik Eneberg. Pääjohtaja Otto Sarvi ja kansanedustaja Paavo Korpisaari olivat Enebergin vävyjä.


title: Serpuhovsko-Timirjazevskaja

text: Serpuhovsko-Timirjazevskaja () on Moskovan metron yhdeksäs linja. Linja avattiin 8. marraskuuta 1983.


title: Serpuhovsko-Timirjazevskaja

text: Linjan pituus on 41,2 kilometriä ja siinä on 25 asemaa.


title: Hermes-Simplex

text: Hermes-Simplex oli Ettore Bugattin suunnittelema ja straßburgilaisen E.E.C. Mathisin vuosina 1905–1907 valmistama henkilöauto.


title: Hermes-Simplex

text: Ettore Bugatti ja Emile Mathis allekirjoittivat maaliskuun lopussa 1904 sopimuksen henkilöautomallin suunnittelusta ja valmistuksesta. Sopimuksen mukaan Mathis valmisti autot ja sai jälleenmyyntioikeuden, kun taas Bugatti vastasi suunnittelusta sekä valmistusprosessin valvonnasta.


title: Hermes-Simplex

text: Nelisylinterisen moottorin sylinteriryhmä koostui kahdesta kahden sylinterin osasta. Moottorista tiedetään olevan neljä muunnelmaa eri iskutilavuuksilla 7,5:n ja 12:n litran väliltä. 7,5-litraisessa oli käsikäyttöinen voiteluöljypumppu, mutta muissa malleissa voitelua varten oli mekaaninen öljypumppu. Moottoreissa oli Simms-Bosch -sytytysjärjestelmä.


title: Hermes-Simplex

text: Moottorilta voima välittyi yksilevyisen märän kytkimen kautta nelivaihteiseen vaihteistoon, josta se kulki kahden ketjun välityksellä takapyörille. Jarrut vaikuttivat takapyöriin sekä voimansiirtoon.


title: Torpedoahvenet

text: Torpedoahvenet eli vanhemmalta nimeltään tiilikalat (Malacanthidae) on ahvenkaloihin kuuluva kalaheimo. Heimon lajeja tavataan kaikista lämpimistä meristä.


title: Torpedoahvenet

text: Varhaisimmat torpedoahventen heimoon kuuluvien lajien fossiilit on ajoitettu mioseenikaudelle. Nykyään heimoon kuuluu 5 sukua ja noin 40 lajia. Heimo jaetaan kahteen alaheimoon. "Malacanthinae"-alaheimoon kuuluu noin 12 ja "Latilinae"-alaheimoon noin 28 lajia. Toisinaan nämä torpedoahventen alaheimot jaetaan kahdeksi heimoksi, joiden tieteellisen nimet ovat "Malacanthidae" ja "Branchiostegidae".


title: Torpedoahvenet

text: Torpedoahvenet ovat pituudeltaan tyypillisesti noin 15 cm, mutta suurimmat lajit voivat saavuttaa 60 cm:n pituuden. Heimolle tyypillisiä piirteitä ovat pitkähkö selkäevä ja peräevä sekä haarautunut tai tasapäinen pyrstö. Malacanthinae-alaheimon lajit ovat ruumiin rakenteeltaan pidempiä ja solakampia ja Latilinae-alaheimoon kuuluvat kalat ovat tukevampia ja suuripäisempiä. Kalojen suu on melko kookas. Torpedoahventen poikasten päässä on useita piikkejä.


title: Torpedoahvenet

text: Torpedoahvenet elävät pääasiassa lämpimissä vesissä Atlantin, Intian valtameren ja Tyynenmeren alueilla. Ne ovat tyypillisesti lähellä pohjia eläviä lajeja, jotka elävät usein koloissa ja luolissa ja "Malacanthinae"-alaheimoon kuuluvat lajit myös kaivavat itse koloja pehmeään pohjaan. Kalat elävät tyypillisesti pieninä ryhminä. "Malacanthinae"-alaheimon lajit elävät tyypillisesti alle 50 metrin syvyydessä, kun taas "Latilinae"-alaheimon kalat elävät syvempänä aina 600 metrin syvyyteen asti. Torpedoahvenlajien ravintoa on eläinplankton ja muut selkärangattomat eläimet, kuten nilviäiset ja äyriäiset.


title: Torpedoahvenet

text: Eräitä lajeja käytetään ruokakaloina. Joitakin lajeja, esimerkiksi orvokkitorpedoahventa ("Hoplolatilus starcki"), purppuratorpedoahventa ("Hoplolatilus purpureus") ja juovatorpedoahventa ("Malacanthus latovittatus") voidaan pitää riutta-akvaarioissa, mutta ne vaativan suuren akvaarion.


title: Luettelo Billboard 200 -listan ykkösistä vuonna 2012

text: Tämä on luettelo Billboard 200 -listan kärkipaikkaa hallussaan vuonna 2012 pitäneistä artisteista ja albumeista.


title: Preiļi

text: Preiļi on kaupunki ja Preiļin kunnan keskus Latvian itäosassa, linnuntietä 47 kilometriä Daugavpilsistä pohjoiseen.


title: Preiļi

text: Vuoden 2012 alussa kaupungissa asui 7 734 henkeä; koko kunnassa (Preiļu novads) oli 11 450 asukasta.


title: Preiļi

text:
Nykyisen Latvian itäosassa liikkui metsästäjiä jo silloin, kun länsiosan alavat alueet olivat jääkauden jälkeen veden peitossa.
Preilin seutu asutettiin varsin varhain. Arkeologisissa kaivauksissa asutuksen merkkejä on löydetty kaupungin lähistöltä 1. vuosituhannelta eaa. Historiallisissa lähteissä paikkakunta mainitaan vuonna 1348.


title: Preiļi

text: Kaupungiksi paikkakunta muutettiin 11. helmikuuta 1928, oman vaakunan se sai 1938. Ennen kuntauudistusta 2009 kaupunki oli myös Preiļin piirin keskus.


title: Ilvekset

text: Ilvekset ("Lynx") on kissaeläinten heimoon kuuluva nisäkässuku.


title: Ilvekset

text: Ilvesten sukuun kuuluu neljä elävää lajia:Viides laji, issoirenilves ("Lynx issiodorensis"), on kuollut sukupuuttoon.


title: Paphiopedilum malipoense

text: Paphiopedilum malipoense on Etelä-Kiinassa ja Pohjois-Vietnamissa kasvava venuksenkenkiin kuuluva kämmekkälaji.


title: Paphiopedilum malipoense

text: "P. malipoense" on pieni, rönsyillen kasvava venuksenkenkä. 10-20 cm pitkiä lehtiä on neljästä kuuteen kappaletta. Väritys on päältä tumman- ja vaaleanvihreän läikikäs, alta violetinkirjava. Kukkavana on 30-65 cm pitkä, lyhyen karvan peittämä, ja väriltään vihreä violetinruskein pilkuin. Kukkavanan kärkeen kehittyy yksi kukka, harvoin kaksi. Kukka on 8-14 cm leveä ja tuoksuu kevyesti vadelmalta. Kukka on väritykseltään vaaleanvihreä, sepalit ja petalit ovat violettijuovaiset. Huuli on hailakanvihreä ja violettipilkullinen, joskus vaaleankeltainen, muodoltaan pallomainen. Laji kehittää nuppunsa luonnossa syys-lokakuussa, ja kukkii maaliskuusta huhtikuuhun.


title: Paphiopedilum malipoense

text: "P. malipoense" kasvaa varjoisissa paikoissa kalkkipitoisten vuorien kosteissa rotkoissa ohuessa maassa tai hajoavissa lehtikerroksissa 450-1450 metrin korkeudella. Lajin luontainen levinneisyysalue ulottuu Etelä-Kiinan ja pohjoisimman Vietnamin alueelle. Alueen lämpötila vaihtelee 12 ja 25 celsiusasteen välillä. Ilmasto on talvisin kuiva ja viileä, kesäisin kuuma ja kostea


title: Paphiopedilum malipoense

text: "P. malipoensea" myydään Vietnamissa lääke- ja koristekäyttöön.


title: Arbatsko-Pokrovskaja

text: Arbatsko-Pokrovskaja () on Moskovan metron kolmas linja. Se avattiin 13. maaliskuuta 1938.


title: Arbatsko-Pokrovskaja

text: Linjan pituus on 43,7 kilometriä ja siinä on 21 asemaa.


title: Heini Lohrer

text: Heinrich "Heini" Lohrer (29. kesäkuuta 1918 Arosa – 12. joulukuuta 2011) oli sveitsiläinen jääkiekkoilija, olympia- ja MM-mitalisti ja Euroopan mestari.


title: Heini Lohrer

text: Lohrer edusti Sveitsin jääkiekkomaajoukkuetta sen saavuttaessa olympiapronssia (samalla MM-pronssia ja EM-hopeaa) Sankt Moritzista 1948. Samassa joukkueessa pelasi myös Lohrerin Werner-veli. Lisäksi H. Lohrer saavutti Sveitsin joukkueessa MM- ja EM-mitaleja Iso-Britannian vuoden 1937 ja Sveitsin vuoden 1939 MM-kilpailuista.


title: Heini Lohrer

text: Lohrer kuoli 93-vuotiaana 12. joulukuuta 2011.


title: Liikennevirasto (Ruotsi)

text: Liikennevirasto () on Ruotsin valtion viranomainen, jonka vastuulla on Ruotsin tie-, rautatie-, merenkulku- ja ilmailuliikenne. Lisäksi viraston tehtäviin kuuluu hallita ja ylläpitää kaikkia Ruotsin valtio-omisteisia teitä ja rautateita sekä vastata näiden pitkänajan kehittämissuunnitelmista. Kuljetushallitus taas vastaa lupa-, valvonta- ja sääntelykysymyksistä, kuten ajokorteista ja ruuhkamaksuista.


title: Liikennevirasto (Ruotsi)

text: Viraston toiminta alkoi 1. huhtikuuta 2010 yhdistämällä silloiset Liikennehallitus, Ratavirasto, sekä osia Merenkulkuvirastosta, Ilmailuvirastosta ja Valtion viestintäanalysointivirastosta.


title: Nekalan talo

text: Nekalan talo sijaitsi Iidesjärven rannalla, Tampereen Nekalassa. Nekalan päärakennus oli Iidesjärven rannassa nykyisellä kaupungin varastoalueella. Se oli pystyssä vielä 1980-luvulla rapistuneena muistomerkkinä mahtavasta kartanoiden ajasta. Nekalasta Hatanpään kartanoon johtava tie kulki suunnilleen nykyisen Nekalantien paikalla.


title: Nekalan talo

text: Talousrakennukset – 30 lehmän navetta, talli 10 hevoselle, riihi sekä muut tarpeelliset pikkurakennukset – sijaitsivat talosta länteen ja itäpuolella oli puutarha ja vainioita. Iidesjärven rannassa oli jykevistä hirsistä tehty laituri. Järven rannat olivat korkean ja monta metriä leveän järviruo'on vallassa. Pohja oli upottava, mutta silti uimaranta oli muonamiesten lasten vilkkaassa käytössä.


title: Garrett Hardin

text: Garrett Hardin (1915 – 2003) oli biologi, joka tuli tunnetuksi vuonna 1968 julkaistulla artikkelillaan "Yhteislaidunten tragedia". Kirjoituksessaan Hardin kuvasi tilannetta, jossa karjankasvattajat käyttävät yhteistä laidunmaata, mutta heidän karjansa tuottamat kustannukset koituvat pääasiassa muiden maksettaviksi. Ongelman voi periaatteessa yleistää kaikkia rajallisia luonnonvaroja koskevaksi.


title: Habib Galhia

text: Habib Galhia (, 14. toukokuuta 1941 Kairouan, Ranskan Tunisia – 25. joulukuuta 2011) oli tunisialainen nyrkkeilijä ja olympiamitalisti.


title: Habib Galhia

text: Galhia oli maansa ensimmäinen olympiamitalisti. Hän saavutti sarjan 63,5 kg olympiapronssia Tokiossa 1964. Méxicossa 1968 hän sijoittui samassa sarjassa 17:nneksi.


title: Habib Galhia

text: Galhia kuoli 70-vuotiaana 25. joulukuuta 2011.


title: Tokion metron 16000-sarja

text: Tokion metron 16000-sarja on uusi metrojunamalli, joka korvasi aiemmat 6000-metrojunat.


title: Myyrä (artisti)

text: Markku Ikonen (s. 1979), tunnetaan paremmin taiteilijanimellään Myyrä, on vaasalainen rap-artisti. Hän on tullut tunnetuksi Vapaapudotus ja Vaasalaiset Kansiot -yhtyeistä. Nykyään hän toimii Kuningas Pähkinän ja Setä Tamun keikka-DJ:nä.


title: Asyklinen

text: Kemiassa asyklinen eli avoketjuinen tarkoittaa hiiliatomien ketjua, joka ei muodosta rengasta, kuten esimerkiksi sykloalkaanit.


title: Asyklinen

text: Avoketju, jossa ei ole sivuhaaroja on suoraketjuinen.


title: Amanda Fondell

text: Amanda Fondell (s. 29. elokuuta 1994 Linderöd, Ruotsi) on ruotsalainen laulaja ja Ruotsin Idol-voittaja. Fondell voitti vuoden 2011 kilpailun 9. joulukuuta 2011 52 %:n äänienemmistöllä.


title: Amanda Fondell

text: Fondellin ensimmäinen single "All This Way" julkaistiin 2. joulukuuta 2011.


title: Maria do Carmo Gerônimo

text: Maria do Carmo Geronimo (5. maaliskuuta 1871? - 14. kesäkuuta 2000) oli brasilialainen nainen. Hänen väitetään olleen viimeinen brasilialainen orja ennen orjakaupan kieltämistä Brasiliassa vuonna 1888 ja kuollessaan hän olisi ollut 129 vuotias. "Guinnessin ennätystenkirja" ei ole hyväksynyt hänen ikäänsä todeksi todisteiden puutteessa. Mikäli hänen ikänsä osoittautuu paikkaansapitäväksi hän olisi ollut reilusti vanhempi kuin Jeanne Calment. Geronimoa haastateltiin elämänsä aikana 1990 luvulla ja Calmentin kuoltua vuonna 1997 hän oli mukana "Time"-lehdessä.


title: Kijevskajan metroasema (Koltsevaja)

text: Kijevskaja (, kiovalainen) on Moskovan metron Koltsevaja-linjan asema. Asema on avattu 15. maaliskuuta 1954. Se sijaitsee asemien Park kultury ja Krasnopresnenskaja välillä. Asemalta on vaihtoyhteys Arbatsko-Pokrovskaja-linjan Kijevskaja-asemalle ja Filjovskaja-linjan Kijevskaja-asemalle. Asema on nimetty läheisen Kiovan aseman mukaan. Aseman suunnitelma valittiin Ukrainassa pidetyn avoimen kilpailun pohjalta.


title: Kijevskajan metroasema (Koltsevaja)

text: Voittajaksi valittiin E. I. Katoninin, V. K. Skugarevin ja G. E. Golubevin suunnitelma 73 kilpailuun saapuneesta ehdotuksesta. Kijevskaja-aseman piirteisiin kuuluvat matalat, neliönmuotoiset pylonit, jotka on päällystetty valkoisella marmorilla ja koristeltu venäläis-ukrainalaista yhtenäisyyttä kuvaavilla mosaiikeilla (suunnitellut A. V. Myzin). Sekä mosaiikit että pylonien kaaret on koristeltu kullanvärisillä leikkauksilla. Laiturin päässä on Leninin muotokuva.


title: Primula (yritys)

text: Oy Primula Ab on suomalainen elintarvike- ja ravintola-alan perheyritys. Yritys on perustettu vuonna 1908. Konserniin kuuluu myös Primula Ravintolat Oy, joka omistaa esimerkiksi ravintola Vespan ja Baker'sin sekä yökerho Kaarle XII:n. Primula Herkkutehdas Oy haettiin konkurssiin marraskuussa 2011. Itse Primula asetettiin konkurssiin toukokuussa 2012. Konkurssin syynä on Herkkutehtaan konkurssi. Tuotantotila jäi tyhjäksi, eikä sille löytynyt uutta vuokralaista. Primulan haki konkurssiin työeläkeyhtiö Varma vuokrarästien vuoksi. Perheleipurit osti Primulan vuonna 2013 ja samalla siirtyi Primulan leipomo Järvenpäässä Perheleipureiden omistukseen. Uusi perustettava yhtiö Primula Oy keskittyy kaupoissa paikan päällä paistettaviin pakasteleipiin. Uuden Primula Oy:n suurimmat sijoittajat ovat Leipomo Salonen ja Pulla-Pirtti.


title: Primula (yritys)

text: Primulalla oli 1900-luvun jälkipuoliskolla paljon kahvila- ja ravintolatoimintaa pääkaupunkiseudulla. Esimerkiksi vuonna 1975 Primula-kahviloita oli kymmenkunta Helsingissä ja yksi Espoon Tapiolassa, sekä niiden lisäksi ravintola Laivuri Viiskulmassa, ravintola Ylä-Primula Mannerheimintie 12:ssa ja ravintola Kymppi Mustalahdentie 4:ssä.. Vuonna 1958 valmistuneessa Kampin Autotalossa oli Primulan kahvilan lisäksi Primulan omistama 250-paikkainen tanssiravintola Lido ainakin läpi 1960-luvun.


title: Primula (yritys)

text: Kansanedustaja Pertti Salolainen teki Primulan kahvilaa tunnetuksi mainostamalla olevansa siellä ajoittain ”tavattavissa vaalien välilläkin”.


title: Regent’s Canal

text: Regent's Canal on Lontoon keskustan pohjoispuolisella alueella kulkeva kanava Yhdistyneessä kuningaskunnassa. Se yhdistää Grand Union Canalin Limehouse Basiniin, josta puolestaan on yhteys Thames-jokeen. Kanavan rakennuttamiseksi perustettiin yhtiö vuonna 1812 ja kanava valmistui vuonna 1820. Sen suunnittelusta vastasivat arkkitehti John Nash ja hänen assistenttinsa insinööri James Morgan.


title: Paphiopedilum hangianum

text: Paphiopedilum hangianum on Pohjois-Vietnamissa kasvava venuksenkenkiin kuuluva kämmekkälaji.


title: Paphiopedilum hangianum

text: "P. hangianum" kuvattiin ensi kerran vuonna 1999 julkaisun "Die Orchidee" numerossa 50. Laji nimettiin sitä ensi kerran ulkomaille vieneen Tong Ngoc Hangin mukaan.


title: Paphiopedilum hangianum

text: "P. hangianum" on pienehkö venuksenkenkä. 12-30 cm pitkiä ja 3-5 cm leveitä lehtiä on neljästä seitsemään kappaletta. Väritys on päältä kiiltävän vihreä, alta vaaleanvihreä. Kukkavana on 30-65 cm pitkä, lyhyen karvan peittämä, ja väriltään vihreä violetinruskein pilkuin. 6-12 cm pitkän, kirkkaan vihreän, valkonukkaisen kukkavanan kärkeen kehittyy yksi kukka, harvoin kaksi. Kukka on 9-12 cm leveä ja 6-8 cm korkea. Laji kukkii huhtikuusta toukokuuhun.


title: Paphiopedilum hangianum

text: "P. hangianum" kasvaa kohtalaisen varjoisissa paikoissa kalkkipitoisten vuorien jyrkillä rinteillä tai kielekkeillä ohuessa maaperässä 450-750 metrin korkeudella. Lajin luontainen levinneisyysalue ulottuu Etelä-Kiinan provinssin Yunnanin eteläosien ja pohjoisimman Vietnamin alueelle, joskin lajin esiintyminen Kiinan puolella on kiistanalaista. Alueen lämpötila vaihtelee 12 ja 26 celsiusasteen välillä. Ilmasto on talvisin kuiva, kesäisin kostea.


title: Kijevskajan metroasema (Arbatsko-Pokrovskaja)

text: Kijevskaja () on Moskovan metron Arbatsko-Pokrovskaja-linjan asema. Asema avattiin 5. huhtikuuta 1953. Asemalta on vaihtomahdollisuus Koltsevaja-linjan Kijevskaja-asemalle ja Filjovskaja-linjan Kijevskaja-asemalle. Asema sijaitsee asemien Park Pobedy ja Smolenskaja välissä. Aseman neliönmuotoiset pylonit on päällystetty valkoisella Uralin marmorilla ja rapattu katto on koristeltu 24 eri taiteilijan ukrainalaista elämää kuvaavilla freskoilla. Suuri mosaiikki laiturin päässä kuvaa Ukrainan ja Venäjän 300-vuotista yhteiseloa. Asemalle ei ole sisäänkäyntiä, vaan sinne mennään Koltsevaja-linjan Kijevskaja-asemalta. Asema oli puoli vuosisataa linjansa pääteasema, kunnes vuonna 2003 linjaa jatkettiin.


text: Aseman ovat suunnitelleet L. V. Lilje, V. A. Litvinov, M. F. Markovski ja V. M. Dobrokovski.


title: Sabrina Fanchini

text: Sabrina Fanchini (s. 17. elokuuta 1988 Artogne) on italialainen alppihiihtäjä.


title: Sabrina Fanchini

text: Alppihiihdon maailmancupissa Fanchini kilpaili ensimmäisen kerran 21. joulukuuta 2010 Courchevelin pujottelussa sijoittuen 28:nneksi. Hänen paras sijoituksensa maailmancupissa on kahdeksas sija Lienzin suurpujottelusta 28. joulukuuta 2011.


title: Sabrina Fanchini

text: Myös Sabrina Fanchinin sisaret Elena ja Nadia ovat alppihiihtäjiä.


title: Paphiopedilum vietnamense

text: Paphiopedilum vietnamense on Pohjois-Vietnamissa kasvava venuksenkenkiin kuuluva kämmekkälaji.


title: Paphiopedilum vietnamense

text: "P. vietnamense" kuvattiin ensi kerran vuonna 1999 julkaisun "Die Orchidee" numerossa 50. Laji nimettiin kotimaansa Vietnamin mukaan.


title: Paphiopedilum vietnamense

text: "P. vietnamense" on pienehkö venuksenkenkä. 8-20 cm pitkiä ja 2,5-7 cm leveitä lehtiä on kolmesta viiteen kappaletta. Väritys on päältä kiiltävä, harmaanvihreän ja tummanvihreän kirjava, joskus reunoilta valkoinen, alta violetinkirjava, nukaton tai juuresta lyhyen valkoisen nukan peittämä. Kukkavana on 15-25 cm pitkä, lyhyen tiheän valkoisen karvan peittämä, ja väriltään violetinruskea. Kukkavanan kärkeen kehittyy yksi kukka, harvoin kaksi. Kukka on 10-12 cm leveä ja 8-9 cm korkea. Laji kukkii maaliskuussa.


title: Paphiopedilum vietnamense

text: "P. vietnamense" kasvaa kohtalaisen varjoisissa paikoissa kalkkipitoisten vuorien ikivihreissä kosteissa metsissä litofyyttinä 350-550 metrin korkeudella. Lajin luontainen levinneisyysalue sijoittuu pohjoisimman Vietnamin alueelle. Alueen lämpötila vaihtelee 14 ja 26 celsiusasteen välillä. Ilmasto on talvisin kuiva, kesäisin kostea.


title: Mathis Babylette

text: Mathis Babylette oli straßburgilaisen E.E.C. Mathisin vuosina 1912–1914 valmistama kevytautomalli. Sitä pidetään maailman ensimmäisenä kevytautona.


title: Mathis Babylette

text: Alun perin Babylettessa oli iskutilavuudeltaan alle litrainen nelisylinterinen moottori, jonka teho oli hädin tuskin kymmenen hevosvoimaa. Kampiakseli oli laakeroitu kolmesta kohdasta. Suurin kierrosnopeus oli 1 800 1/min. Myöhemmin iskutilavuutta kasvatettiin noin sadalla kuutioilla, jolloin tehoksi tuli 14 hevosvoimaa. Auton huippunopeus ylsi yli 60 km/h ja polttoaineenkulutus oli 6–7 litraa sadalla kilometrillä. Moottorissa oli magneettosytytys ja sen voitelu tapahtui erityisen patentoidun järjestelmän avulla; vauhtipyörässä olleet kourut roiskivat öljyä kanaviin, jotka johtivat sen laakereille. Jäähdytys oli vapaakiertoinen.


title: Mathis Babylette

text: Moottorilta veto välittyi nahkapintaisen kartiokytkimen välityksellä kolmivaihteiseen vaihteistoon. Taka-akselilla ei ollut tasauspyörästöä. Jarrut vaikuttivat takapyöriin.


title: Mathis Babylette

text: Autoa sai lukuisina eri korivaihtoehtoina, joiden henkilöluvut vaihtelivat kahden ja neljän välillä. Värivaihtoehdot olivat harmaa, keltainen, punainen, vihreä ja tumman vihreä.


title: Mathis Babylette

text: Autonvalmistusta aloitellut Emile Mathis halusi panostaa massatuotantoon ja rakennutti tätä varten uuden tehtaan Straßburgin Meinau'hun. Tehdas rakennettiin maaliskuun ja syyskuun välillä 1911. Babyletten ohella tehtaassa valmistettiin hiukan suurempaa Babya, Populairea sekä eräitä suurempia malleja.


title: Mathis Babylette

text: Vuodesta 1913 lähtien Babylettea oli mahdollista alkaa valmistaa suurina sarjoina. Yksistään Britanniaan toimitettiin tuona vuonna 200 alustaa. Lontoolainen tavaratalo Harrods myi Babylettea omalla nimellään varustettuna. Autoissa oli alkuperäisestä poikkeava jäähdytin, jossa oli "Harrod"-teksti.


title: Mathis Babylette

text: 1 057-kuutioinen Mathis Babylette kilpaili vuoden 1913 Ranskan Grand Prix -kisoissa pikkuautoluokassa. Autoa kuljetti itse Emile Mathis ja mekaanikon paikalla istui hänen vaimonsa. Tuloksena oli luokkavoitto keskinopeudella 72 km/h.


title: Luettelo Billboard Hot 100 -listan ykkösistä vuonna 2012

text: Tämä on luettelo Billboard Hot 100 -listan kärkipaikkaa hallussaan vuonna 2012 pitäneistä artisteista ja singleistä.


title: Kotilokukka

text: Kotilokukka ("Moluccella laevis") on yksivuotinen ruohokasvi huulikukkaiskasvien heimossa. Kasvi tunnetaan myös nimellä irlanninkello. Se esiintyy alkuperäisenä Lähi-idässä, Kaukasiassa, Ukrainassa ja Keski-Aasiassa.


title: Kotilokukka

text: Kotilokukka kasvaa 60–70 senttimetriä korkeaksi. Sen kukinto koostuu isokokoisista, vihreistä, kellomaisista verhiöistä. Kukkien teriöt ovat pienet ja valkoiset, ja kasvavat verhiön sisällä. Kotilokukkaa kasvatetaan koristekasvina, esimerkiksi kuivakukaksi. Suomessa se kukkii heinä–syyskuussa.


title: Prospekt Miran metroasema (Koltsevaja)

text: Prospekt Mira () on Moskovan metron Koltsevaja-linjan asema. Se sijaitsee asemien Komsomolskaja ja Novoslobodskaja välissä. Asemalta on vaihtomahdollisuus Kalužsko-Rižskaja-linjan asemalle Prospekt Mira. Asema avattiin 30. tammikuuta 1952.


title: Luettelo Tampereen Pyrinnössä pelanneista koripalloilijoista

text:
__notoc__
Tämä on luettelo Tampereen Pyrinnössä pelanneista koripalloilijoista. Luettelossa on mainittu kaikki Pyrinnön (vuosina 1996–2005 Pyrbasket) miesten edustusjoukkueessa Suomen pääsarjassa vähintään yhden pisteen tehneet, etu- ja sukunimeltään mainitut pelaajat ja pelaajat, jotka on merkitty Suomen Koripalloliiton tietokantaan Pyrinnön SM-mitalisteina tai Suomen cup -finalisteina. Lisäksi on mainittu Pyrintöä vain Baltian liigassa edustaneet koripalloilijat.


text: Luettelossa mainitut ottelu- ja pistemäärät sisältävät sekä runkosarjan että pudotuspelit. Eniten miesten pääsarjaotteluita Pyrinnössä on pelannut Antero Lehto, jonka lisäksi yli 300 ottelun suomalaispelaajia ovat Antti Nikkilä, Pentti Kaivonen, Tero Minetti ja Ville Selmgren. Ulkomaalaispelaajista eniten Pyrintö-otteluita on yhdysvaltalaisella Damon Williamsilla ja hänen lisäkseen yli 200 ottelua pelasi myös yhdysvaltalainen Kenneth Lowe. Williams on ylivoimainen tilastokärki myös Pyrinnössä tehdyissä pääsarjapisteissä. Hänen lisäkseen yli 5 000 pistettä pudotuspelit mukaan luettuina ovat tehneet vain Lehto ja Mikko Koskinen.


text: Pyrinnön naisten edustusjoukkueen pääsarjapelaajat on lueteltu artikkelissa Luettelo Tampereen Pyrinnössä pelanneista koripalloilijoista (naiset).


text: Pelaajakohtainen peliaika on tilastoitu nykyisin Korisliigana tunnetussa pääsarjassa syksystä 1992 lähtien. Peliaikaa tai tilastomerkintöjä tällä aikakaudella kirjauttaneet mutta pisteittä ja mitaleitta jääneet Pyrintö-pelaajat ovat Vesa Kuokkala, Niko Laitinen, Tomas Valkama ja Mikko Nurmi."Luettelo päivitetty 1. lokakuuta 2018."


title: Puškinskajan metroasema (Pietarin metro)

text: Puškinskaja () on Pietarin metron Kirovin–Viipurin linjan asema. Asema sijaitsee asemien Vladimirskaja ja Tehnologitšeski institut välissä, aivan Vitebskin rautatieaseman pohjoispuolella. Asemalta on vaihtomahdollisuus myös Frunzen–Primorjen linjan metroasemalle Zvenigorodskaja. Asema avattiin 30. huhtikuuta 1956. Asema on nimettu venäläisen runoilija Aleksandr Puškinin mukaan.


title: Gary Burton

text: Gary Burton (s. 23. tammikuuta 1943 Anderson, Indiana) on yhdysvaltalainen jazzia soittava vibrafonisti. Hän on kehittänyt pianistisen, nelimallettisen tekniikan; häntä on pidetty innovaattorina, ja hänen tyyliään on jäljitelty laajalti. Hänet tunnetaan myös fuusiojazzn pioneerina, duoformaatin popularisoijana (Chick Corean kanssa) ja merkittävänä vaikuttajana jazzin opetuksessa.


title: Gary Burton

text: Burton on nimennyt Bill Evansin merkittäväksi innoituksen lähteekseen vibrafonin käsittelyssä. Hän opiskeli Berklee College of Musicissa 1960-luvun alussa ja toimi vuosina 1971–2004 sen henkilökunnassa. Hän oli aluksi professori, sitten dekaani ja lopulta toimeenpaneva varapresidentti. "Down Beat" -lehti nimesi Burtonin vuoden jazzmieheksi 1968 (nuorimpana koskaan), ja Burton voitti ensimmäisen monista Grammy-palkinnoistaan vuonna 1972. Myöhemmin hän on saanut Corean kanssa Grammyja vuosina 1979, 1982, 1998, 2000 (saajina myös Pat Metheny, Roy Haynes ja Dave Holland) ja 2009.


title: Gary Burton

text: Burton nähdään elokuvassa "Rautalankahurmio". Corean lisäksi muita muusikoita, joiden kanssa hän on tehnyt yhteistyötä, ovat olleet Hank Garland, Floyd Cramer, Chet Atkins, George Shearing, Stan Getz, Larry Coryell, Roy Haynes, Steve Swallow, Jerry Hahn, David Pritchard, Mick Goodrick, Pat Metheny, John Scofield, Kurt Rosenwinkel, Julian Lage, Carla Bley, Gato Barbieri, Keith Jarrett, Steve Lacy, Pat Metheny, Makoto Ozone, Adam Nussbaum, Tiger Okoshi, Herbie Hancock, B. B. King, Wolfgang Muthspiel, Tommy Smith, Eberhard Weber, Stephane Grappelli ja Astor Piazzolla.


title: Gary Burton

text: Burton oli kahdesti naimisissa. Hänen toinen vaimonsa oli Samuel Goldwynin lapsenlapsi Catherine, jonka kanssa vuonna 1975 solmittu avioliitto kesti lähes vuosikymmenen. Parille syntyi kaksi lasta. Vuonna 1985 Burton ilmoitti julkisesti olevansa homoseksuaali. Hänen pitkäaikainen kumppaninsa on Jonathan Chong.


title: Gary Burton

text: Vuosina 2004–2008 Burton juonsi viikoittaista jazzshow'ta Sirius Satellite Radiossa. Häneltä on tällä hetkellä saatavilla lähinnä Atlantic Recordsille, ECM Recordsille, GRP Recordsille ja Concord Jazzille tehtyjä levytyksiä.


title: Gary Burton

text: Burton on esiintynyt Pori Jazz -festivaaleilla vuosina 1974 (New Gary Burton Quintet) ja 1998 (Gary Burton & The Astor Piazzolla Reunion Band).


title: Turun Seudun Energiantuotanto

text: Turun Seudun Energiantuotanto Oy (TSE) on Turun alueella toimiva useiden tahojen omistama energiatuottaja, se perustettiin nimellä Turun Seudun Maakaasu ja Energiantuotanto Oy. Nimi vaihdettiin vuoden 2013 huhtikuussa


title: Turun Seudun Energiantuotanto

text: Turun kaupungin omistama Turku Energia omistaa yrityksestä 39,5 prosenttia, Fortum 49,5 prosenttia, Raisio 5 %, Kaarina 3 % ja Naantali 3 %.


title: Turun Seudun Energiantuotanto

text: Osakkaiden 28. joulukuuta 2011 allekirjoittamalla sopimuksella Turun, Kaarinan, Raision ja Naantalin energiantuotannosta vastaa TSE vuoden 2012 alusta lähtien. TSE:n hallintaan siirtyvät myös Naantalin voimalaitos, biolämpölaitos ja jätteenpolttolaitos Orikedolla sekä Kakolan lämpöpumppulaitos. Alueen kaukolämpöverkot vuokrataan Turku Energialle. TSE myy sähkön osakkailleen, kaukolämmön Turku Energialle ja höyryn Fortumille.


title: Turun Seudun Energiantuotanto

text: Sopimuksen myötä Turun seutu toteuttaa valtion toivomaa lämmön ja sähkön yhteistuotantoa. TSE:n hallituksen puheenjohtaja Ilkka Kanervan mukaan "Kyse on ratkaisusta, jonka mittasuhteet ja vaikutukset Turun seudulla olevat poikkeuksellisen mittavat. Satojen miljoonien arvoinen sopimus on raskaan sarjan asia".


title: Hollywood Forever Cemetery

text: Hollywood Forever Cemetery, alkuperäiseltä nimeltään Hollywood Memorial Park Cemetery (1899–1998) on yksi vanhimmista hautausmaista Los Angelesissa Kaliforniassa. Hautausmaa sijaitsee osoitteessa 6000 Santa Monica Boulevard Hollywoodin kaupunginosassa lähellä Paramount Picturesin studioita. Haudattujen joukossa on monia merkittäviä ja kuuluisia henkilöitä viihdeteollisuudesta ja Los Angelesin historiasta. Hautausmaa järjestää myös monia tapahtumia.


title: Hollywood Forever Cemetery

text: Hollywood Forever on rekisteröity Yhdysvaltain National Register of Historic Places -rekisteriin, ja hautausmaa on myös listattu Yhdysvaltojen historiallisiin paikkoihin.


title: Hollywood Forever Cemetery

text: Hollywoodin vanhin Hollywood Forever -hautausmaa perustettiin vuonna 1899 nimellä Hollywood Memorial Park sadan eekkerin (0,40 km²) alueelle. Hollywood Foreverin perusti tuotekehittäjä Isaac Lankershim ja tämän vävy Isaac Van Nuys. Hautausmaa myytiin isoissa osissa Paramount Picturesille, joka RKO Picturesin kanssa oli ostanut 40 eekkeriä (160 000 m²) vuonna 1920. Osa alueesta varattiin Beth Olamin hautausmaalle (Beth Olam Cemetery), joka on juutalaisten oma hautausalue. Beth Olamiin on haudattu ihmisiä Los Angelesin juutalaisyhteistöstä.


title: Hollywood Forever Cemetery

text: Vuonna 1939 tuomittu rikollinen Jules Roth (vapautettiin San Quentinin vankilasta vuonna 1937; oli istunut viisi vuotta petoksesta, 1900–1998) osti hautausmaan. Alun perin hän oli tullut käymään hautausmaalla vanhempiensa haudoilla vankilasta vapauduttuaan. Parin vuoden kuluessa Roth oli saanut ostettua hautausmaan sen johtajilta. Hän käytti hautausmaan rahavaroja maksaakseen omia ylellisyyksiään ja antoi hautausmaan rappeutua. Hän myös sulki hautausmaan rodullisilta vähemmistöiltä. Esimerkiksi Roth kielsi näyttelijä Hattie McDanielia hautaamasta Hollywood Foreveriin vuonna 1952, vaikka Hollywood Foreverin maahan siunaaminen olisi ollut McDanielin viimeinen toive. Selvitäkseen verolaskuista Rothin piti myydä osa hautausmaan rakennuksista Santa Monica Boulevardin varrelta. Rakennuksista sittemmin tuli varaosakauppa ja pesula. Roth myös myi alkuperäisen sisäänkäynnin. Hän ei koskaan korjannut kattoja tai maanjäristyksien aiheuttamia vahinkoja mausoleumeissa ja kryptissa. Nuoriso pääsi myös vandalisoimaan hautausmaata. He pitivät esimerkiksi juhlia hauta-alueilla. Vainajien omaiset järkyttyivät näistä vandalismihuhuista ja vaativat, että heidän omaisensa pitäisi siirtää muihin hautausmaihin. Hautausmaa teki tähän aikaan enemmän rahaa kaivamalla vainajia ylös ja siirtääkseen heitä muualle kuin hautaamisesta. Vuoteen 1997 mennessä Roth oli konkurssissa ja oli velkaa miljoonia hautausmaalle. Roth kuoli 97-vuotiaana 4. tammikuuta vuonna 1998 keuhkokuumeesta kehittyneeseen hypotermiaan. Roth omisti Hollywood Foreverin melkein 60 vuotta, ja hänet haudattiin omalle hautausmaalleen. Kalifornian osavaltio kielsi hautausmaata myymästä enää sen jäljellä olevia alueita.


title: Hollywood Forever Cemetery

text: Konkurssi aiheutti melkein hautausmaan lopullisen sulkemisen, mutta sen pelasti Tyler ja Brent Cassity, jotka omistivat Missourissa hautaustoimiston. Cassityt ostivat silloisen 62 eekkerin (250 000 m²) kokoisen hautausmaan 375 000 dollarilla entisen omistajan Rothin kuoleman jälkeen 1998. He nimesivät hautausmaan uudelleen Hollywood Forever Cemeteryksi Hollywood Memorial Park Cemeterystä. Cassityt alkoivat entistää, remontoida ja laajentamalla hautausmaata, johon he investoivat miljoonia dollareita. He uusivat maan, alkoivat tarjoamaan dokumentteja kuuluisista haudatuista ja järjestämään kierroksia hautausmaalla.


title: Hollywood Forever Cemetery

text: Vuodesta 2002 Hollywood Foreverin hautausmaalla on järjestetty Cinespia-nimistä elokuvajuhlaa. Cinespia järjestetään kesälauantaisin, jolloin hyvinkin 3000 ihmistä kertyy. Elokuvafanit tulevat rantatuolien, huopien ja eväiden kanssa katsomaan elokuvia, joita heijastetaan valkoisen marmorimausoleumin seinältä. Hautausmaalla järjestetään myös musiikkitapahtumia. Muun muassa alternative rock -yhtye The Flaming Lips on tehnyt kaksi keikkaa Hollywood Foreverissa 14. ja 15. kesäkuuta 2011.


title: Hollywood Forever Cemetery

text: Hollywood Foreverista on tehty dokumentti "The Young and the Dead" vuonna 2000. Televisiosarjan "90210" jaksossa "Hollywood Forever" (2008) sijoittui Hollywood Foreverin hautausmaalle. Yksi elokuvan "Ystävänpäivä" (2010) kohtaus sijoittuu Hollywood Foreveriin.


title: Hollywood Forever Cemetery

text: Tim Powersin fantasiaromaanissa "Expiration Date" (1996) yhdessä luvussa oltiin Hollywood Foreverissa.


title: Salegy

text: Salegy on musiikin tyylilaji, joka on saanut alkunsa Madagaskarin luoteisrannikon alueella. Madagaskarilaisesta musiikista juuri salegy on saanut laajinta kansainvälistä tunnustusta ja eniten myyntiä kansainvälisillä markkinoilla. Merkittävä hahmo sen historiassa on ollut sakalavoihin kuuluva laulaja Eusèbe Jaojoby, jota on nimitetty "Salegyn kuninkaaksi". Muihin esittäjiin ovat lukeutuneet esimerkiksi Anziza Salema, Ninie Doniah ja Vaiavy Chila.


title: Salegy

text: Musiikki on funktyyppistä ja energistä. Siinä käytetään sähkökitaroita, harmonikkaa, "call and response" -tyyppisiä (kysyviä ja vastaavia) polyfonisia lauluääniä, sähköbassoa ja lyömäsoittimia (tavallisesti rumpusetti, djembe, shakerit). BPM on korkea, ja rytmi on kirjoitettu 6/8- tai 12/4-tahtilajiin. Isku on kolmosella tai seiskalla.


title: Salegy

text: Salegy on sähkösoittimia hyödyntävä muunnos perinteisestä "antsa"-musiikista. Yhteisiä piirteitä ovat esimerkiksi tempo, laulutyyli, mollisävellajien yleisyys ja kappaleiden instrumentaaliset välijaksot, joista käytetään nimitystä "folaka" (hajonnut). Ääntä käytetään "folakassa" vain energisemmän tanssin vaatimiseen. "Folakan" aikana laulajien ja yleisön on tarkoitus taputtaa käsiään polyrytmisesti musiikin mukaan.